|

52011PC0392

/* KUMM/2011/0392 finali - 2011/0173 (NLE) */  Proposta għal DEĊIŻJONI TAL-KUNSILL li temenda l-miżuri xierqa stabbiliti mid-Deċiżjoni 2009/618/KE tas-27 ta’ Lulju 2009 dwar il-konklużjoni tal-proċedura ta’ konsultazzjoni mar-Repubblika tal-Ginea taħt l-Artikolu 96 tal-Ftehim ta’ Cotonou u li tħassarha.

	MEMORANDUM TA’ SPJEGAZZJONIPeress li l-kolp ta’ Stat militari tat-23 ta’ Diċembru 2008 li sar fir-Repubblika tal-Ginea u t-teħid tal-poter minn ġunta militari li ffurmat Kumitat Nazzjonali għad-Demokrazija u l-Iżvilupp (CNDD), taħt il-presidenza tal-Kaptan Moussa Dadis Camara, kien jikkostitwixxi ksur partikolarment serju u evidenti tal-elementi essenzjali msemmija fl-Artikolu 9 tal-Ftehim ta’ Sħubija AKP-KE, l-Unjoni Ewropea ddeċidiet, fis-16 ta’ Marzu 2009, li tiftaħ konsultazzjonijiet mar-Repubblika tal-Ginea abbażi tal-Artikolu 96 tal-imsemmi Ftehim.Permezz ta’ ittra datata 19 ta’ Marzu 2009, ir-rappreżentanti tal-ġunta militari fil-poter u tal-gvern tranżitorju ġew mistiedna għal konsultazzjonijiet mal-Unjoni Ewropea, liema konsultazzjonijiet bdew fid-29 ta’ April 2009 fi Brussell.Matul din il-laqgħa, il-Ginea ppreżentat pjan ta’ direzzjoni sabiex terġa tirritorna għall-ordni kostituzzjonali u jiġi stabbilit gvern demokratiku b’elezzjonijiet leġiżlattivi u presidenzjali liberi u trasparenti.Sabiex takkumpanja dak il-proċess, l-Unjoni Ewropea adottat fis-27 ta’ Lulju 2009, permezz tad-Deċiżjoni tal-Kunsill 2009/618/KE, il-miżuri xierqa li ġejjin skont l-Artikolu 96(2), punt c), tal-Ftehim ta’ Cotonou:"1. L-Unjoni Ewropa ser tkompli tiffinanzja azzjonijiet umanitarji u ta’ emerġenza, b’appoġġ dirett lill-popolazzjonijiet, b’appoġġ għat-tranżizzjoni politika u għas-soluzzjoni tal-kriżi. F’dan il-qafas, wieħed għandu jinnota li jista’ jkun provdut appoġġ ġdid għall-preparazzjoni tal-elezzjonijiet leġiżlattivi u presidenzjali, b’mod speċjali permezz tar-rilaxx tal-envelopp B tal-10 Fond Ewropew għall-Iżvilupp (EDF) u, jekk jiġi riċevut invit fi żmien dovut min-naħa tal-awtoritajiet tal-Ginea, permezz ta’ stabbiliment ta’ osservazzjoni elettorali.2. Il-miżuri ta’ prekawzjoni, meħuda għall-programmi u proġetti għaddejjin bħalissa taħt id-9 EDF u l-EDFs preċedenti b’esklużjoni tal-proġetti ta’ rijabilitazzjoni ta’ bini pubbliċi u ta’ appoġġ għad-deċentralizzazzjoni, ser jitneħħew hekk kif ikun stabbilit b’mod effettiv is-CNT, li l-mandat, l-attribuzzjonijiet u l-kompożizzjoni tiegħu kienu stabbiliti b’mod reċiproku mill-partijiet interessati tat-tranżizzjoni tal-Ginea.3. Il-miżuri ta' prekawzjoni, meħuda għall-programmi u proġetti li għaddejjin bħalissa taħt id-9 EDF u l-EDFs preċedenti se jkunu totalment imneħħija malli jkun ippubblikat ir-reġistru elettorali u d-digriet li jistabbilixxi d-dati tal-elezzjoniiet u tal-ftuħ uffiċjali tal-kampanja elettorali.4. Is-segwitu tal-programm tal-Fond Monetarju Internazzjonali (IMF) u t-tkomplija tal-proċess tal-ħelsien mid-dejn taħt il-Pajjiżi Foqra bi Djun Kbar (HIPC) tista’ tkun akkumpanjata minn kontribuzzjoni ta’ madwar EUR 8 M mill-Unjoni Ewropea għall-ħlas tal-arretrati dovuti lill-Bank Ewropew għall-Investiment (BEI) fuq is-self li ġej mir-riżorsi tal-EDF permezz tal-envelopp B tal-10 EDF. Dan l-appoġġ jista’ jkun mobilizzat wara l-għeluq uffiċjali tal-applikazzjoni għan-nominazzjoni għall-elezzjoni presidenzjali, u l-konferma ta’ nuqqas ta’ parteċipazzjoni tal-President u tal-membri tas-CNDD kif ukoll tal-Prim Ministru tal-gvern ta’ tranżizzjoni.5. Id-Dokument ta’ Strateġija ta’ Kooperazzjoni u l-Programm Indikattiv Nazzjonali (CSP/PIN) għall-Ginea, ta’ ammont indikattiv ta’ EUR 237 miljun, ser ikun aġġornat, innegozjat mill-ġdid u ffirmat wara li jkunu seħħu l-elezzjonijiet leġiżlattivi u presidenzjali u wara l-istabbiliment effettiv tal-eletti tal-Assemblea Nazzjonali. Evalwazzjoni intermedja tal-10 EDF, li l-konklużjonijiet tagħha huma previsti għall-2010, ser tanalizza l-prestazzjoni tal-implimentazzjoni u tista’ tikkonkludi l-evalwazzjoni mill-ġdid tal-envelopp mogħti lill-Ginea."Id-Deċiżjoni tas-27 ta’ Lulju 2009 tipprevedi wkoll sorveljanza min-naħa tal-Unjoni Ewropea tas-sitwazzjoni fil-Ginea matul perjodu ta’ 24 xahar. Matul dan il-perjodu, twettaq djalogu msaħħaħ mal-Gvern tal-Ginea fil-qafas tal-Artikolu 8 tal-Ftehim ta’ Cotonou fl-oqsma tat-tmexxija politika, ġudizzjarja u ekonomika, bil-għan bħala appoġġ għall-proċess ta’ tranżizzjoni.Id-Deċiżjoni 2009/618/KE tipprevedi wkoll li tiġi eżaminata mill-ġdid regolarment abbażi tal-konklużjonijiet tal-missjonijiet ta’ sorveljanza perjodika u l-possibbiltà għall-Unjoni Ewropea li timmodifika l-miżuri xierqa fid-dawl tal-progress fl-implimentazzjoni tal-impenji fil-pjan ta’ direzzjoni, b’mod partikolari dawk deskritti fit-taqsima "Drittijiet tal-bniedem, stat tad-dritt, governanza".Mill-adozzjoni mill-Kunsill tal-UE tad-Deċiżjoni 2009/618/KE, il-Ginea għamlet progress importanti fl-implimentazzjoni ta’ dan il-pjan ta’ direzzjoni. Il-Ginea ġiet informata li l-UE kienet tikkunsidra li l-ewwel tliet stadji kienu ntlaħqu permezz ta’ ittri tal-Kummissarju Piebalgs tas-7 ta’ April, tal-31 ta’ Mejju, u tal-10 ta’ Settembru 2010 rispettivament. Il-miżuri dwar id-9 EDF u l-EDFs preċedenti setgħu b’hekk jitneħħew. Dan il-progress ħoloq ukoll il-possibbiltà li tiġi mnedija l-proċedura għall-ħlas tal-arretrati tal-Ginea fuq is-self tal-EDF amministrati mill-BEI, fil-qafas tal-kontinwazzjoni tal-programm tal-IMF u t-tkomplija tal-proċess tal-ħelsien mid-dejn taħt l-inizjattiva HIPC.Wara l-adozzjoni tad-Deċiżjoni 2009/618/KE, saru żewġ missjonijiet ta’ sorveljanza tal-Unjoni Ewropea f’Conakry. Fl-ewwel waħda, f’Marzu tal-2010, ġie osservat ċertu progress fil-pjan ta’ direzzjoni, partikolarment li kien ntlaħaq l-ewwel stadju u li kien parzjalment intlaħaq it-tieni. It-tieni missjoni tas-Servizz Ewropew għall-Azzjoni Esterna (SEAE) twettqet fit-3-4 ta’ Marzu 2011 fil-kuntest ta’ żvilupp reċenti favorevoli fis-sitwazzjoni politika fil-Ginea, wara l-ħatra ta’ President b’mod leġittimu fil-21 ta’ Diċembru 2010 u n-nomina sussegwenti ta’ Gvern ġdid, b'riżultat tal-elezzjonijiet presidenzjali li kienu l-ewwel votazzjoni miftuħa u kompetittiva mill-indipendenza tal-pajjiż, u li jimmarkaw pass kruċjali fit-tranżizzjoni għal-leġittimità demokratika. Fost l-għanijiet tagħha din il-missjoni kellha l-iskop li tivverifika r-rilevanza tal-pjan ta’ direzzjoni fil-kuntest politiku l-ġdid. Fil-fatt għad baqa’ l-aħħar stadju x’jintlaħaq li, fil-forma attwali tiegħu, għadu jissuġġetta l-iffirmar tal-10 EDF DSP/PIN mal-Ginea għall-kundizzjoni li jinżammu elezzjonijiet leġiżlattivi liberi u trasparenti u l-ħatra tal-eletti.Il-missjoni osservat il-progress li ġej fir-rigward tad-drittijiet tal-bniedem, l-istat ta’ dritt u l-governanza:-  Ir-ritorn għall-ordni kostituzzjonali jinsab fi stadju avvanzat sew bil-ħatra ta’ president elett permezz ta’ elezzjonijiet liberi u trasparenti, u n-nomina ta’ gvern ċivili;-  Dwar il-protezzjoni tad-drittijiet tal-bniedem, kien hemm xi avvanzi importanti: il-persuni arrestati matul l-atti vjolenti li twettqu matul it-2 stadju elettorali ġew meħlusa; il-ħabsijiet illegali ngħalqu jew qed jingħalqu; il-posti ta' kontroll militari tneħħew;-  Dwar il-governanza finanzjarja tajba, ittieħdu miżuri biex titjieb il-qagħda tal-finanzi pubbliċi u qegħdin jiġu mfassla miżuri oħrajn;-  Mill-bidu tal-2011 reġgħet bdiet il-ħidma fuq ir-riforma tas-settur tas-sigurtà (RSS), b’mod partikolari permezz tal-organizzazzjoni min-naħa tal-Ginea ta’ seminar nazzjonali dwar l-RSS, li sar f’Conakry fit-28-31 ta’ Marzu.Fid-dawl tal-osservazzjonijiet u r-rakkomandazzjonijiet tal-missjoni ta’ sorveljanza, il-Kummissjoni, bi qbil mar-Rappreżentant Għoli tal-UE għall-Affarijiet Barranin u l-Politika tas-Sigurtà, tipproponi lill-Kunsill li jadotta d-Deċiżjoni mehmuża, li għandha l-għan li tirrevedi xi miżuri xierqa, taħt il-kundizzjonijiet segwenti:-minn naħa waħda, l-iffirmar tad-dokumenti ta’ programmar u r-rilaxx tal-fondi b’appoġġ dirett għall-popolazzjoni (is-servizzi soċjali bażiċi) jiddependi mill-forniment mill-Ginea ta’ kalendarju dettaljat (dati u stadji minn qabel) biex isiru l-elezzjonijiet leġiżlattivi, qabel l-aħħar tal-2011, ippreparat u vvalidat mill-awtoritajiet kompetenti,-u min-naħa l-oħra, id-deċiżjonijiet ta’ finanzjament u l-implimentazzjoni effettiva tal-bqija tal-proġetti/programmi tal-10 EDF fuq iż-żamma ta' elezzjonijiet leġiżlattivi liberi u trasparenti.Huwa propost li l-awtoritajiet tal-Ginea jiġu infurmati b’din ir-reviżjoni billi tintbagħtilhom il-ittra fl-Anness, indirizzata lill-President Alpha Condé u lill-Prim Ministru Mohamed Saïd Fofana.2011/0173 (NLE)Proposta għalDEĊIŻJONI TAL-KUNSILLli temenda l-miżuri xierqa stabbiliti mid-Deċiżjoni 2009/618/KE tas-27 ta’ Lulju 2009 dwar il-konklużjoni tal-proċedura ta’ konsultazzjoni mar-Repubblika tal-Ginea taħt l-Artikolu 96 tal-Ftehim ta’ Cotonou u li tħassarha.IL-KUNSILL TAL-UNJONI EWROPEA,Wara li kkunsidra t-Trattat dwar il-Funzjonament tal-Unjoni Ewropea,Wara li kkunsidra l-Ftehim ta’ Sħubija AKP-KE ffirmat f’Cotonou fit-23 ta’ Ġunju 2000[1] u rrevedut f’Ouagadougou fit-23 ta’ Ġunju 2010[2], u b’mod partikolari l-Artikolu 96 tiegħu,Wara li kkunsidra l-ftehim intern dwar il-miżuri li għandhom jittieħdu u l-proċeduri li għandhom jiġu segwiti għall-applikazzjoni tal-Ftehim ta’ Sħubija AKP-KE[3], u b’mod partikolari l-Artikolu 3 tiegħu,Wara li ra l-proposta tal-Kummissjoni, bi qbil mar-Rappreżentant Għoli tal-UE għall-Affarijiet Barranin u l-Politika tas-Sigurtà,Billi:(1) Ir-Repubblika tal-Ginea għamlet progress fl-implimentazzjoni tal-impenji deskritti fl-Anness tad-Deċiżjoni tas-27 ta’ Lulju 2009[4] dwar il-konklużjoni tal-proċedura ta’ konsultazzjoni mar-Repubblika tal-Ginea taħt l-Artikolu 96 tal-Ftehim ta’ Cotonou, it-twettiq ta' liema impenji hija kundizzjoni għat-tneħħija tal-miżuri korrispondenti;(2) Ir-Repubblika tal-Ginea rreġistrat progress fil-proċess ta’ tranżizzjoni lejn ir-ritorn għall-ordni kostituzzjonali u l-istabbiliment ta’ reġim demokratiku, b’mod partikolari bis-saħħa tal-ħatra ta’ president permezz ta’ elezzjonijiet liberi u trasparenti, u n-nomina ta’ gvern ċivili;(3) L-organizzazzjoni ta’ elezzjonijiet presidenzjali u l-ħatra ta’ president ġdid jikkostitwixxu twettiq parzjali tal-aħħar stadju definit mid-Deċiżjoni 2009/618/KE;(4) Ir-raba’ u l-aħħar stadju li jimmarka t-tmiem tat-tranżizzjoni mhux ser jintlaħaq sas-27 ta’ Lulju 2011, id-data ta’ skadenza tad-Deċiżjoni 2009/618/KE.(5) Għaldaqstant, għandhom jiġu aġġornati, fid-dawl tal-progress irreġistrat fir-ritorn għall-ordni kostituzzjonali, il-miżuri xierqa biex jittieħed f’kunsiderazzjoni l-progress miksub, billi tiġi adottata din id-Deċiżjoni u billi tiġi emendata d-Deċiżjoni 2009/618/KEIDDEĊIEDA KIF ĠEJ:Artikolu 1Il-miżuri xierqa previsti skont l-Artikolu 96(2)(c) tal-Ftehim ta’ Cotonou fid-Deċiżjoni 2009/618/KE huma ssostitwiti mill-miżuri xierqa ġodda ppreċiżati fl-ittra li tinsab fl-Anness.Artikolu 2Id-Deċiżjoni 2009/618/KE tas-27 ta’ Lulju 2009 dwar il-konklużjoni tal-proċedura ta’ konsultazzjoni mar-Repubblika tal-Ginea taħt l-Artikolu 96 tal-Ftehim ta’ Cotonou hi emendata.Artikolu 3Din id-Deċiżjoni tidħol fis-seħħ fil-jum meta tiġi adottata. Għandha tiġi ppubblikata f’ Il-Ġurnal Uffiċjali tal-Unjoni Ewropea .Għandha tibqa’ fis-seħħ għal perjodu ta’ 12-il xhar. Għandha tiġi eżaminata mill-ġdid wara perjodu indikattiv ta’ 6 xhur jekk ikun il-każ abbażi tal-konklużjonijiet ta’ missjoni fuq il-post tal-Unjoni Ewropea.Magħmul fi Brussell,Għall-KunsillIl-PresidentANNESSAbbozz ta’ ittraSur President,Sur Prim Ministru,L-Unjoni Ewropea tilqa’ b’sodisfazzjon il-progress miksub mir-Repubblika tal-Ginea fir-ritorn lejn l-ordni kostituzzjonali, b’mod partikolari wara l-konklużjoni paċifika tal-elezzjoni presidenzjali fl-2010 u l-ħatra ta’ President leġittimu u ta’ gvern ċivili. L-elezzjoni presidenzjali li għadha kif tintemm tikkostitwixxi l-ewwel proċess elettorali verament miftuħ u kompetittiv sa mill-indipendenza tal-Ginea, u timmarka stadju kruċjali fir-ritorn lejn il-leġittimità demokratika.Issa qegħdin tiffaċċjaw l-isfida enormi biex tpoġġu lil pajjiżkom fit-triq tal-istabbiltà u t-tkabbir ekonomiku, u qed twettqu din ir-responsabbiltà bl-adozzjoni ta' programm ta’ riformi ambizzjużi. Konxju mid-diffikultajiet ekonomiċi u soċjali li trid taffaċċja l-Ginea, u sabiex jappoġġjakom f’din il-fażi aħħarija iżda importanti ta’ tranżizzjoni politika, il-Kunsill tal-Unjoni Ewropea ddeċieda li jirrevedi l-kundizzjonijiet marbuta mal-aħħar stadju tal-issuktar tal-kooperazzjoni bejn l-Unjoni Ewropea u r-Repubblika tal-Ginea, b’mod partikolari l-iffirmar tad-Dokument dwar l-Istrateġija tal-Pajjiż u tal-Programm Nazzjonali Indikattiv għall-10 Fond Ewropew tal-Iżvilupp (EDF) li se jkopri l-kooperazzjoni mal-Ginea sal-2013.Skont din id-Deċiżjoni, l-Unjoni Ewropea se tkun tista’ tiffirma d-Dokument dwar l-Istrateġija tal-Pajjiż u l-Programm Nazzjonali Indikattiv (DSP/PIN) mar-Repubblika tal-Ginea ladarba li jiġu ffinalizzati u wara li l-awtoritajiet tal-Ginea jibagħtu komunikazzjoni formali lill-Unjoni Ewropea li tippreżenta kalendarju dettaljat, imfassal u adottat mill-awtoritajiet kompetenti, li jispeċifika d-dati u l-istadji għaż-żamma tal-elezzjonijiet leġiżlattivi qabel tmiem l-2011.Wara l-iffirmar tad-DSP/PIN, il-fondi ta’ appoġġ dirett għall-popolazzjonijiet, destinati għas-servizzi soċjali bażiċi, jistgħu jiġu rilaxxati. Il-gwida teknika tal-proġetti u l-programmi l-oħra previsti f’dawn id-dokumenti tkun tista’ tkompli wkoll, iżda r-rilaxx tal-fondi mhux se tkun possibbli ħlief wara li jinżammu l-elezzjonijiet leġiżlattivi liberi u trasparenti.L-Unjoni Ewropea tikkunsidra li għalkemm l-elezzjonijet presidenzjali huma fundamentali għat-tranżizzjoni demokratika, l-elezzjonijiet leġiżlattivi u l-istabbiliment ta’ Assemblea ġdida eletta b’mod demokratiku jibqgħu deċiżivi biex titwettaq it-tranżizzjoni u jkun stabbilit qafas demokratiku sħiħ. L-Unjoni Ewropea għadha kunfidenti li l-elezzjonijiet leġiżlattivi se jseħħu mhux aktar tard mill-aħħar trimestru tas-sena 2011, kif iddikjarat mill-awtoritajiet, u għadha disponibbli biex tappoġġja finanzjarjament l-organizzazzjoni tal-elezzjonijiet (għal total indikattiv ta’ EUR 5 miljun).L-Unjoni Ewropea timpenja ruħha li tkompli djalogu politiku regolari mal-gvern fil-qafas tal-Artikolu 8 tal-Ftehim ta’ Cotonou, dwar l-elementi essenzjali ta’ dan il-ftehim, b’mod partikolari d-drittijiet tal-bniedem, il-prinċipji demokratiċi u l-Istat tad-dritt, kif ukoll ir-rikonċiljazzjoni nazzjonali, it-tmiem tal-impunità u r-riformi fil-qasam tat-tmexxija politika, ġudizzjarja u ekonomika u r-riforma tas-settur tas-sigurtà.Il-gvern tar-Repubblika tal-Ginea jista’ jkompli jiddependi fuq l-appoġġ u l-għajnuna tal-Unjoni Ewropea fil-mixja ambizzjuża ta’ ritorn lejn it-tkabbir ekonomiku sostenibbli u l-benesseri tal-populazzjoni tagħha.Dejjem tagħkom,Brussell,Għall-Unjoni EwropeaANNESS: SKEDA TAL-IMPENJIImpenji tal-Ginea | Impenji tal-UE |1. Kalendarju dettaljat (data u stadji preliminari/operazzjonijiet preparatorji), imfassal u adottat mill-awtoritajiet kompetenti, għaż-amma tal-elezzjonijiet leġiżlattivi qabel tmiem l-2011 | 1.1 L-iffirmar tal-10 EDF tad-DSP/PIN wara tmiem l-ipprogrammar tiegħu 1.2 Il-gwida teknika tal-proġetti/programmi previsti fl-imsemmi DSP/PIN. 1.3 Ir-rilaxx tal-fondi b’appoġġ dirett għall-popolazzjonijiet |2. Iż-żamma ta’ elezzjonijiet leġiżlattivi liberi u trasparenti | 2.1 Deċiżjonijiet ta’ finanzjament u l-implimentazzjoni effettiva tal-proġetti/programmi li jifdal tal-10 EDF |[1] ĠU L 317 15.12.2000, p.3[2] ĠU L 287 04.11.2010, p.3[3] ĠU L 317 15.12.2000, p.376, emendat permezz tal-ĠU L 247 09.09.2006, p.48[4] ĠU L 214 19.08.2009, p. 34


Avviż Legali Importanti

|

52007PC0654

Proposta għal deċiżjoni qafas tal-Kunsill dwar l-użu tar-Reġistru ta’ l-Ismijiet tal-Passiġġieri (PNR) għal finijiet ta’ infurzar tal-liġi {SEG(2007) 1422} {SEG(2007) 1453}  /* KUMM/2007/0654 finali - CNS 2007/0237 */

	[pic] | KUMMISSJONI TAL-KOMUNITAJIET EWROPEJ |Brussel 6.11.2007KUMM(2007) 654 finali2007/0237 (CNS)Proposta għalDEĊIŻJONI QAFAS TAL-KUNSILLdwar l-użu tar-Reġistru ta’ l-Ismijiet tal-Passiġġieri (PNR) għal finijiet ta’ infurzar tal-liġi(preżentata mill-Kummissjoni) {SEG(2007) 1422}{SEG(2007) 1453}MEMORANDUM TA’ SPJEGAZZJONI1. Il-kuntest tal-propostaIr-raġunijiet għal u l-għanijiet tal-propostaIt-terroriżmu bħalissa jikkostitwixxi wieħed mill-ikbar theddidiet għas-sigurtà, għall-paċi, għall-istabbilità, għad-demokrazija u għad-drittijiet fundamentali, valuri li fuqhom hija msejsa l-Unjoni Ewropea, kif ukoll theddida diretta għaċ-ċittadini Ewropej. It-theddida tat-terroriżmu mhix ristretta għal żoni ġeografiċi speċifiċi. It-terroristi u l-organizzazzjonijiet terroristiċi jistgħu jinstabu kemm fi kif ukoll barra mill-fruntieri ta’ l-UE u provaw il-ħila li għandhom biex iwettqu attakki u reatita’ vjolenza fi kwalunkwe kontintent kif ukoll kontra kwalunkwe pajjiż. Ir-“Rapport ta’ l-UE dwar is-Sitwazzjoni u t-Tendenzi tat-Terroriżmu għall-2007” tal-Europol identifika li kważi l-kampanji terroristiċi kollha huma transnazzjonali. Jidher ċar li l-aspetti interni u esterni tal-ġlieda kontra t-terroriżmu huma konnessi bejniethom u li, biex kwalunkwe miżura tkun effettiva, huma meħtieġa kooperazzjoni mill-qrib u skambju mtejjeb ta’ l-informazzjon bejn l-Istati Membri u s-servizzi rispettivi tagħhom, kif ukoll ml-Europol, u fejn ikun xieraq, ma’ l-awtoritajiet kompetenti tal-pajjiżi terzi, jekk ikun hemm il-ħtieġa.Mid-9/11, l-awtoritajiet ta’ l-infurzar tal-liġi madwar id-dinja bdew jirrealizzaw x’valur miżjud għandhom il-ġbir u l-analiżi ta’ dik li tissejjaħ id- data PNR biex jiġu miġġielda t-terroriżmu u l-kriminalità organizzata. Id-data PNR hija relatata mal-movimenti ta’ l-ivvjaġġar, ġeneralment titjiriet, u tinkludi d-data tal-passaport, l-isem, l-indirizz, in-numri tat-telefon, l-aġent ta’ l-ivvjaġġar, in-numru tal-karta ta’ kreditu, l-istorja tal-bidliet fl-iskeda tat-titjira, il-preferenzi fis-sits u informazzjoni oħra. Id- data PNR ta’ ċertu passiġġier ġeneralment ma tinkludix l-oqsma PNR kollha, imma biss dawk li effettivament jkunu provduti mill-passiġġier meta ssir il-prenotazzjoni u l-informzzjoni li tasal maċ-check-in u meta jitla’ abbord l-ajruplan. Għandu jkun innotat li t-trasportaturi bl-ajru diġà jaqbdu d- data PNR tal-passiġġeri għall-finijiet kummerċjali tagħhom stess, imma li t-trasportaturi mhux bl-ajru ma jaqbdux data bħal din. Il-ġbir u l-analiżi tad- data PNR tippermetti li l-awtoritajiet ta’ l-infurzar tal-liġi jidentifikaw il-persuni ta’ riskju kbir u li jieħdu l-miżuri xierqa.S’issa, numru limitat ta’ Stati Membri biss adottaw leġiżlazzjoni biex ikunu stabbiliti mekkaniżmi li jobbligaw lit-trasportaturi bl-ajru biex jipprovdu d- data PNR rilevanti u biex data bħal din tiġi analizzata mill-awtoritajiet kompetenti. Dan ifisser li l-benefiċċji potenzjali ta’ skema mifruxa ma’ l-UE kollha biex jiġu prevenuti t-terroriżmu u l-kriminalità organizzata ma ġewx realizzati għal kollox.Il-kuntest ġeneraliBħalissa, l-UE u l-Istati Uniti u l-Kanada konkludiew arranġamenti għat-trażmissjoni tad- data PNR fil-kuntest tal-ġlieda kontra t-terroriżmu u kontra l-kriminalità organizzata transnazzjonali u dawn l-arranġamenti huma limitati għall-ivvjaġġar bl-ajru. Dawn jeħtieġu li t-trasportaturi bl-ajru, li diġà qed jaqbdu d- data PNR tal-passiġġeri tagħhom għall-finijiet kummerċjali tagħhom, ikunu obbligati jitrażmettu din id- data lill-awtoritajiet kompetenti ta’ l-Istati Uniti ta’ l-Amerika u tal-Kanada. Fuq il-bażi ta’ skambju ta’ informazzjoni ma’ dawn il-pajjiż terzi, l-UE setgħet tivvaluta l-valur tad- data PNR u tirrealizza l-potenzjal tagħha għal finijiet ta’ infurzar tal-liġi. L-UE setgħet ukoll titgħallem mill-esperjenzi ta’ pajjiżi terzi bħal dawn fl-użu tad- data PNR, kif ukoll mill-esperjenza tar-Renju Unit mill-proġett pilota tiegħu. B’mod aktar speċifiku, fis-sentejn li tħaddem il-proġett pilota tiegħu, ir-Renju Unit seta’ jirrapporta għadd ta’ arresti, l-identifikazzjoni ta’ netwerks tat-traffikar tal-bnedmin u l-kisba ta’ intelliġenza ta’ siwi b’relazzjoni għat-terroriżmu.Il-Kunsill Ewropew tal-25 u tas-26 ta’ Marzu 2004 stieden lill-Kummissjoni sabiex tippreżenta proposta għal approċċ komuni ta’ l-UE lejn l-użu tad- data tal-passiġġieri għal finijiet ta’ infurzar tal-liġi. Din l-istedina kienet ripetuta darbtejn, l-aktar fl-4-5 ta’ Novembru 2004 fil-Programm ta’ Aja u fil-Kunsill straordinarju tat-13 ta’ Lulju 2005. Politika Ewropea f’dan il-qasam kienet diġà imħabbra fil-Komunikazzjoni tal-Kummissjoni "Trasferiment tad- Data tar-Reġistru ta’ l-Ismijiet tal-Passiġġieri (PNR): Approċċ globali ta’ l-UE” tas-16 ta’ Diċembru 2003.Id-dispożizzjonijiet eżistenti fil-qasam tal-propostaBħalissa, it-trasportaturi bl-ajru għandhom obbligu li jikkomunikaw l-Informazzjoni minn Qabel dwar il-Passiġġieri (API) lill-awtoritajiet kompetenti ta’ l-Istati Membri, skond id-Direttiva tal-Kunsill 2004/82/KE. Din il-miżura għandha l-għan li tipprovdi mezz sabiex l-awtoritajiet ta’ kontroll fuq il-fruntieri jtejbu l-kontroll fuq il-fruntieri u jiġġieldu l-immigrazzjoni illegali. Skond din id-Direttiva, l-Istati Membri jkunu obbligati jieħdu l-miżuri nazzjonali meħtieġa sabiex jiżguraw li, fuq it-talba ta’ l-awtoritajiet responsabbli mit-twettiq ta’ kontrolli fuq il-persuni fuq il-fruntieri esterni, it-trasportaturi jittrażmettu informazzjoni dwar il-passiġġieri ta’ titjira. Informazzjoni bħal din tinkludi biss id- Data API, li bażikament hija data bijografika. Din id-data tinkludu n-numru u t-tip ta’ dokument ta’ vvjaġġar li ntuża, in-nazzjonalità, l-ismijiet sħaħ, id-data tat-twelid, il-punt ta’ dħul meta tinqasam fruntiera, il-kodiċi ta’ trasport, il-ħin tat-tluq u tal-wasla tal-mezz ta’ trasport, in-numru totali ta’ passiġġeri li nġarru fuq dak il-mezz ta’ trasport u l-punt inizjali ta’ imbarkazzjoni. L-informazzjoni inkluża fid- data API tista’ anki tgħin sabiex ikunu identifikati terroristi u kriminali magħrufa billi ismijiethom jiġu paragunati ma’ sistemi ta’ twissija, bħas-SIS.Għall-finijiet tal-ġlieda kontra t-terroriżmu u l-kriminalità organizzata, l-informazzjoni inkluża fid- data API għandha tkun suffiċjenti biss sabiex jiġu identifikati terroristi u kriminali magħrufa billi jintużaw sistemi ta’ twissija. Id- data API hi data uffiċċjali, minħabba li din ġejja minn passaporti, u hi suffiċjentement preċiża biex tkun identifikata persuna. Mill-banda l-oħra, id- data PNR fiha aktar elementi ta’ data u hi disponibbli qabel id- data API. Elementi tad-data bħal dawn huma għodda ferm importanti sabiex jitwettqu l-valutazzjonijiet tar-riskju tal-persuni, sabiex tinkiseb l-intelliġenza u sabiex isiru assoċjazzjonijiet bejn persuni magħrufa u dawk li mhumiex magħrufa.Il-konsistenza mal-politiki u ma’ l-għanijiet l-oħra ta’ l-UnjoniIl-proposta hija għal kollox skond l-għan ġenerali li tinħoloq żona Ewropea ta’ libertà, sigurtà u ġustizzja. Hi konformi wkoll mad-dispożizzjonijiet tad-drittijiet fundamentali, partikolarment rigward il-protezzjoni tad- data personali u l-privatezza tal-persuni konċernati.2. Il-konsultazzjoni mal-partijiet interessati u l-valutazzjoni ta’ l-impattIl-konsultazzjoni mal-partijiet interessatiIl-metodi ta’ konsultazzjoni, is-setturi prinċipali fil-mira u l-profil ġenerali tal-parteċipantiFin-negozjati dwar it-trasferiment tad- data PNR lill-Istati Uniti u dwar it-trasferiment ta’ l-Informazzjoni minn Qabel dwar il-Passiġġieri u d- data PNR lill-Kanada kienu organizzati diversi laqgħat u konsultazzjonijiet. Barra l-laqgħat li ġew organizzati mis-servizzi tal-Kummissjoni ma’ assoċjazzjoni tat-trasportaturi bl-ajru u ma’ rappreżentanti ta’ Sistemi ta’ Prenotazzjoni Kompjuterizzata, taħt l-umbrella tal-Forum dwar il-prevenzjoni tal-kriminalità organizzata transnazzjonali ġew organizzati tliet laqgħat apposta rigward inizjattiva possibbli dwar l-iżvilupp ta’ politika ta’ l-UE fuq l-użu tad- data tal-passiġġeri.Għal finijiet tal-preparazzjoni ta’ din il-proposta, is-servizzi tal-Kummissjoni komplew jikkonsultaw mal-partijiet interessati kollha rilevanti permezz ta’ kwestjonarju li kien intbagħat f’Diċembru 2006. Sussegwentement, il-Kummissjoni stiednet rappreżentanti mill-Istati Membri għal laqgħa fi Brussel fit-2 ta’ Frar 2007, li matulha r-rappreżentanti ta’ l-Istati Membri kellhom l-opportunità li jiskambjaw il-fehmiet tagħhom.Il-kwestjonarju ntbagħat lil:-  L-Istati Membri kollha-  L-awtoritajiet tal-protezzjoni tad- data ta’ l-Istati Membri-  Il-Kontrollur Ewropew għall-Protezzjoni tad- Data (EDPS)-  L-Assoċjazzjoni tal-Linji ta’ l-Ajru Ewropej (AEA)-  L-Assoċjazzjoni tat-Trasport bl-Ajru ta’ l-Amerika-  L-Assoċjazzjoni Internazzjonali tat-Trasportazzjoni bl-Ajru (IACA)-  L-Assoċjazzjoni Ewropea tal-Linji ta’ l-Ajru Reġjonali (ERA)-  L-Assoċjazzjoni Internazzjonali tat-Trasport bl-Ajru (IATA)Intbagħtu tweġibiet minn 24 Stat Membru; Kienu riċevuti tweġibiet konġunti mill-awtoritajiet nazzjonali tal-protezzjoni tad- data ta’ l-Istai Membri. Waslu wkoll tweġibiet mingħand l-EDPS, l-Assoċjazzjoni tat-Trasport bl-Ajru ta’ l-Amerika, l-Assoċjazzjoni Internazzjonali tat-Trasportazzjoni bl-Ajru (IACA), l-Assoċjazzjoni tal-Linji ta’ l-Ajru Ewropej (AEA), l-Assoċjazzjoni Ewropea tal-Linji ta’ l-Ajru Reġjonali (ERA), l-Assoċjazzjoni Internazzjonali tat-Trasport bl-Ajru (IATA), mingħand il-Linji ta’ l-Ajru Pollakki LOT u mill-Austrian Airlines.Anki l-awtoritajiet tal-protezzjoni tad- data ta’ l-Istati Membri, li ltaqgħu bħala entità konsultattiva għall-Kummissjoni taħt l-umbrella tal-Grupp ta’ Ħidma ta’ l-Artikolu 29, ħarġu numru ta’ opinjonijiet dwar l-użu tad- data PNR.Taqsira tar-risposti u kif tqiesuIl-proċess ta’ konsultazzjoni kellu impatt kbir fuq it-tiswir tal-proposta leġiżlattiva. B’mod aktar speċifiku, impatt bħal dan affetwa:-  L-għażla ta’ l-għażla ta’ politika: deher ċar mir-risposti għall-kwestjonarju li waslu li l-parti l-kbira ta’ l-Istati Membru huma evidentement favur strument leġiżlattiv li jirregola approċċ komuni ta’ l-UE rigward il-kwistjoni. Il-Grupp ta’ Ħidma ta’ l-Artikolu 29 ma kienx konvint mill-ħtieġa ta’ proposta bħal din u għalhekk huwa kontra l-proposta, imma nnota li ladarba tiġi stabblita l-ħtieġa jew diversi Stati Membri jibdew iqisu l-iżvilupp ta’ sistemi nazzjonali ta’ PNR, mela l-armonizzazzjoni ta’ miżuri bħal dawn fuq il-livell ta’ l-UE għandha tkun ippreferuta.-  L-ambitu tal-proposta rigward il-mezzi ta’ trasport: il-maġġoranza tal-partijiet ikkonsultati jaqblu li l-ambitu tal-proposta għandu jkun limitat għat-trasport bl-ajru.-  L-ambitu ġeografiku tal-proposta: il-parti l-kbira li ġew ikkonsultati jemmnu li l-ambitu ġeografiku tal-proposta għandu jkun limitat għat-titjiriet minn pajjiżi terzi lejn l-UE u mill-UE lejn pajjiżi terzi.-  L-użu ta’ u l-fini sabiex tinġabar id-data PNR: il-ġbir tad- data PNR għandu jintuża għall-finijiet tat-tielet pilastru biss, jiġifieri l-prevenzjoni ta’ u l-ġlieda kontra t-terroriżmu u r-reati relatati u reati serji oħra, inkluża l-kriminalità organizzata transnazzjonali.-  Il-perjodu taż-żamma tad- data : intlaħaq ftehim komuni li, biex is-sistema tkun effettiva, jeħtieġ li d- data tinżamm għal perjodu ta’ ħames snin, ħlief jekk intużat għal investigazzjoni kriminali jew għal operazzjoni ta’ intelliġenza.-  L-entità li tirċievi d- data PNR: il-maġġoranza ta’ l-Istati Membri hija favur l-idea li d- data tkun riċevuta minn Unità ta’ Informazzjoni dwar il-Passiġġieri li se tkun identifikata f’kull Stat Membru, filwaqt li Stati Membri oħra huma favur Unità ta’ l-UE ċentralizzata li għandha tirċievi d- data mingħand it-trasportaturi mill-Istati Membri kollha.-  Il-metodu ta’ trażmissjoni tad- data : Il-partijiet ikkonsultati kollha jippreferu l-metodu ta’ trażmissjoni “lineari (push)” għall-metodu “mhux lineari (pull)”. Id-differenza prinċipali bejn iż-żewġ metodi hija li fil-metodu “lineari”, id- data tiġi trażmessa mit-trasportatur lill-awtorità nazzjonali, filwaqt li fil-metodu “mhux lineari” l-awtorità nazzjonali tikseb aċċess għas-sistema ta’ prenotazzjoni tat-trasportatur u tieħu d- data .-  It-trasferimenti ulterjuri lil partijiet terzi (onward transfers) tad- data PNR: Il-parti l-kbira tal-partijiet ikkonsultati huma favur li d- data PNR tiġi trażmessa lill-awtoritajiet kompetenti nazzjonali u lill-awtoritajiet kompetenti ta’ Stati Membri oħra. Uħud mill-Istati Membri huma favur it-trażmissjoni tad- data lill-awtoritajiet kompetenti ta’ pajjiżi terzi wkoll.Il-ġbir u l-użu tal-kompetenzaMa kien hemm l-ebda ħtieġa għal kompetenza esterna.Il-valutazzjoni ta’ l-impattGħall-Valutazzjoni ta’ l-Impatt, kienu eżaminati żewġ għażliet prinċipali b’numru ta’ varjabbli – l-għażla ta’ l-ebda bidla u dik ta’ proposta leġiżlattiva. Barra minn hekk, fi stadju bikri l-għażla li tkun inkoraġġita l-kooperazzjoni bejn l-Istati Membri f’dan il-qasam ġiet rifjutata, peress li tqies li din l-għażla ma kinitx se tikseb l-għanijiet mixtieqa. Uħud mill-Istati Membri ssuġġerew li jiġi estiż l-ambitu tal-proposta sabiex ikun kopert l-ivvjaġġar fuq il-baħar kif ukoll bil-ferrovija. Din l-għażla kienet rifjutata wkoll fi stadju birki minħabba konsiderazzjonijiet ta’ spejjeż u n-nuqqas ta’ sistemi eżistenti li jiġbru d-data rilevanti.Il-Valutazzjoni ta’ l-Impatt ikkonkludiet li l-għażla preferuta hija proposta leġiżlattiva b’sistema deċentralizzata għall-ipproċessar tad- data . L-għażla ta’ politika ta’ “l-ebda azzjoni” ma tippreżenta l-ebda punt tajjeb reali biex tittejjeb is-sigurtà fl-UE. Bil-kontra, qed jiġi antiċipat li, jekk wieħed iżomm f’moħħu l-mod li bih qed jiżviluppa dan il-qasam bħalissa, se jkollu impreatinegattivi fis-sens li jinħolqu diffikultajiet amministrattivi li ġejjin minn sistemi diverġenti numerużi.L-għażla ta’ politika ta’ proposta leġiżlattiva għandha l-vantaġġ ċar li żżid is-sigurtà billi tnaqqas ir-riskju li jitwettqu attakki terroristiċi u reati serji u kriminalità organizzata transnazzjonali fit-territorju ta’ l-UE. Barra minn hekk, din l-għażla ta’ politika għandha tipprovdi l-armonizzazzjoni tad-diversi aspetti tas-sistemi għall-iskambju u għall-użu tal-PNR u tas-salvagwardji mogħtija lill-passiġġieri bil-għan li jiġi protett id-dritt tagħhom għall-privatezza.Bejn il-politika ta’ “l-ebda għażla” u l-politika ta’ proposta leġiżlattiva, il-proposta leġiżlattiva toffri vantaġġi ċari.Bejn iż-żewġ għażliet għal proposta leġiżlattiva, l-għażla ta’ ġbir deċentralizzat tad- data tippreżenta vantaġġi fuq l-għażla ċentralizzata b’relzzjoni għaż-żjieda fis-sigurtà ta’ l-UE. L-għażla ta’ ġbir ċentralizzat tad- data jkollha riskju għoli ta’ falliment minħabba l-ammonti vasti ta’ data li unità ċentralizzata tirċievi u minħabba l-komplikazzjonijiet tat-tipi differenti ta’ proċessar li jitwettaq. Barra minn hekk, biex unità bħal din tkun operabbli, jeħtieġ li jkollha aċċess għal diversi databases nazzjonali ta’ l-Istati Membri kollha.Fir-rigward ta’ l-impatt tal-proposta dwar ir-relazzjonijiet ma’ pajjiżi terzi, ma jistax ikun eskluż li xi pajjiżi jistgħu jirrikjedu aċċess reċiproku għad- data PNR marbuta ma’ titjiriet mill-UE għat-territorji tagħha, anke jekk fil-prattika din l-eventwalità hi ferm remota. Il-ftehimiet eżistenti ta’ l-Unjoni dwar id- data PNR ma’ l-Istati Uniti u l-Kanada jipprevedu dan it-trattament reċiproku li jista’ jkun infurzat awtomatikament.Il-Kummissjoni wettqet valutazzjoni fuq l-impatt elenkat fil-programm ta’ Ħidma[1].3. L-elementi legali tal-propostaTaqsira ta’ l-azzjoni propostaIl-proposta għandha l-għan li tarmonizza d-dispożizjonijiet ta’ l-Istati Membri dwar l-obbligi biex it-trasportaturi bl-ajru li joperaw titjiriet lejn jew mit-territorju ta’ mill-inqas Stat Membru wieħed rigward it-trażmizzjoni tad- data PNR lill-awtoritajiet kompetenti sabiex ikunu pprevenuti u miġġielda reati ta’ terroriżmu u ta' kriminalità organizzata. L-ipproċessar kollu tad- data PNR taħt il-proposta ser jaqa' taħt id-Deċiżjoni Qafas tal-Kunsill (xx/xx) dwar il-Protezzjoni ta’ l-Ipproċessar tad- Data Personali fil-Qafas tal-Kooperazzjoni Ġudizzjarja u tal-Pulizija f’Materji kriminali.Il-bażi legaliIt-Trattat dwar l-Unjoni Ewropea u b’mod partikolari, l-Artikoli 29, 30(1)(b) u 34(2)(b) u l-Artikolu 34(2)(b).Il-prinċipju ta’ sussidjarjetàIl-prinċipju ta’ sussidjarjetà japplika għall-azzjoni min-naħa ta’ l-Unjoni.L-għanijiet tal-proposta ma jistgħux jintlaħqu suffiċjentement mill-Istati Membri għar-raġunijiet li ġejjin.Ir-raġuni prinċipali għaliex azzjoni mill-Istati Membri ma tkunx suffiċjenti biex jintlaħqu l-għanijiet hija li huwa impossibli biex l-Istati Membri waħidhom jiksbu l-armonizzazzjoni xierqa ta’ l-obbligi legali f’dan il-qasam li għandhom jiġu imposti fuq it-trasportaturi bl-ajru kollha li joperaw titjiriet lejn jew mill-Unjoni Ewropea.Azzjoni mill-Istati Membri waħidhom ma tiksibx l-interess ta’ l-Istati Membri peress li ma jkunx żgurat li l-awtoritajiet ta’ l-Istati Membri l-oħra se jqiegħdu għad-dispożizzjoni tagħhom id- data PNR rilevanti – dan jista’ jiġi garantit biss minn skema mifruxa ma’ l-UE kollha.L-azzjoni min-naħa ta’ l-Unjoni se tilħaq aħjar l-għanijiet tal-proposta għar-raġunijiet li ġejjin.Azzjoni mill-UE se tilħaq aħjar l-għanijiet tal-propsta għaliex approċċ armonizzat jagħmilha possibbli li jkun żgurat skambju mifrux ma’ l-UE kollha ta’ l-informazzjoni rilevanti. Barra minn hekk, jagħmilha possibbli li jkun provdut approċċ armonizzat rigward id-dinja ta’ barra.L-indikatur kwalitattiv li juri li l-għan jista’ jintlaħaq aħjar mill-Unjoni huwa azzjoni aktar effettiva fil-ġlieda kontra t-terroriżmu u l-kriminalità organizzata.Għalhekk, il-proposta tikkonforma mal-prinċipju ta’ sussidjarjetà.Il-prinċipju ta’ proporzjonalitàIl-proposta tikkonforma mal-prinċipju ta’ proporzjonalità għar-raġunijiet li ġejjin.L-ambitu tal-proposta huwa limitat għal dawk l-elementi li jeħtieġu approċċ armonizzat ta’ l-UE – li jinkludi d-definizzjoni tal-kompiti ta’ l-Unitajiet PNR, l-elementi tad- data li jeħtieġ li jinġabru, il-finijiet li għalihom tista’ tintuża l-informazzjoni, il-komunikazzjoni tad- data bejn l-unitajiet PNR ta’ l-Istati Membri, u l-kundizzjonijiet tekniċi għal komunikazzjoni bħal din.L-azzjoni proposta hija Deċiżjoni Qafas li tħalli kemm jista’ jkun ambitu għall-entitajiet nazzjonali li jieħdu d-deċiżjonijiet. Barra minn hekk, l-għażla għal sistema deċentralizzata tfisser li l-Istati Membri għandhom l-għażla ta’ kif u fejn jistabbilixxu s-sistema ta’ PNR tagħhom, u li jiddeċiedu huma stess dwar l-aspetti tekniċi tagħha. L-aspetti ta’ armonizzazzjoni huma limitati għal dawk strettament meħtieġa, bħall-aspetti tekniċi tas-sistemi ta’ komunikazzjoni meħtieġa sabiex tiġi skambjata d- data ma’ Stati Membri oħra.Il-piż finanzjarju u amministrattiv li jaqa’ fuq il-Komunità ġie minimizzat permezz ta’ l-għażla għal sistema deċentralizzata. L-istabbiliment u ż-żamma ta’ sistema ċentralizzata ta’ l-UE għall-ġbir u għall-ipproċessar għandha tinvolvi spejjeż sinifikanti.L-għażla ta’ l-istrumentiL-istrumenti proposti: Deċiżjoni Qafas ibbażata fuq l-Artikolu 34(2)(b) UE.Mezzi oħra ma jkunux adegwati għar-raġuni li ġejja.Peress li l-għan huwa dak li tkun approssimizzata l-leġiżlazzjoni ta’ l-Istati Membri, strumenti oħra għajr Deċiżjoni Qafas ma jkunux xierqa.4. Implikazzjonijiet BaġitarjiIl-proposta m’għandha l-ebda implikazzjoni għall-baġit Komunitarju.5. Informazzjoni AddizzjonaliIs-simulazzjoni, il-fażi pilota u l-perjodu tranżitorjuKien hemm jew se jkun hemm perjodu tranżitorju għall-proposta.Il-klawżola ta’ analiżi/reviżjoni/estinzjoniDin il-proposta tinkludi klawżola ta’ analiżi.2007/0237 (CNS)Proposta għalDEĊIŻJONI QAFAS TAL-KUNSILLdwar l-użu tar-Reġistru ta’ l-Ismijiet tal-Passiġġieri (PNR) għal finijiet ta’ infurzar tal-liġiIL-KUNSILL TA’ L-UNJONI EWROPEA,Wara li kkunsidra t-Trattat dwar l-Unjoni Ewropea, u b’mod partikolari l-Artikolu 29, l-Artikolu 30(1)(b) u l-Artikolu 34(2)(b) tiegħu,Wara li kkunsidra l-proposta tal-Kummissjoni[2],Wara li kkunsidra l-opinjoni tal-Parlament Ewropew[3],Billi,(1) Il-Kunsill Ewropew adottata d-Dikjarazzjoni dwar il-ġlieda kontra t-terroriżmu fil-25 ta’ Marzu 2004[4] fejn stieden lill-Kummissjoni biex tippreżenta, fost l-oħrajn, proposta għal approċċ komuni ta’ l-UE għall-użu tad- data dwar il-passiġġieri għal finijiet oħra ta’ infurzar tal-liġi.(2) Il-Kummissjoni ntalbet ukoll sabiex tippreżenta proposta għall-użu tal-PNR fil-Programm ta’ l-Aja[5] u fil-laqgħa straordinarja tal-Kunsill tat-13 ta’ Lulju 2005[6].(3) Hi waħda mill-għanijiet ta’ l-Unjoni Ewropea li toffri livell għoli ta’ sigurtà u protezzjoni fi ħdan żona ta’ ħelsien, sigurtà u ġustizzja; din tirrikjedi li l-prevenzjoni ta’ u l-ġlieda kontra l-reati terroristiċi u l-kriminalità organizzata, issir b’mod adegwat. Id-definizzjonijiet ta’ reati terroristiċi u ta’ kriminalità organizzat ttieħdu mill-Artikoli 1 sa 4 tad-Deċiżjoni Qafas tal-Kunsill 2002/475/JHA dwar il-ġlieda kontra t-terroriżmu[7] u mill-Artikolu 2 tad-Deċiżjoni Qafas tal-Kunsill (xx/xx) dwar il-ġlieda kontra l-kriminalità organizzata[8] rispettivament.(4) Il-Kunsill adotta d-Direttiva 2004/82/KE tad-29 ta’ April 2004 dwar l-obbligu tat-trasportaturi li jikkomunikaw data dwar il-passiġġieri[9] li għandha l-għan li ttejjeb il-kontrolli fuq il-fruntieri u tiġġieled l-immigrazzjoni illegali bit-trażmissjoni tad- data minn qabel dwar il-passiġġieri mit-trasportaturi bl-ajru lill-awtoritajiet kompetenti nazzjonali.(5) Minħabba l-informazzjoni li jkun fiha, id- data PNR hija xierqa biex tevita b’mod effettiv u tikkumbatti reati terroristiċi u l-kriminalità organizzata u għadaqstant ittejjeb is-sigurtà interna; l-obbligazzjonijiet imposti fuq it-trasportaturi bl-ajru permezz ta’ din id-Deċiżjoni Qafas għandha tkun separata minn dik stabbilita mid-Direttiva 2004/82/KE.(6) It-trasportaturi bl-ajru jiġbru d- data PNR għall-iskopijiet kummerċjali tagħhom u din id-Deċiżjoni Qafas ma timponilhom l-ebda obbligu biex jiġbru xi informazzjoni addizzjonali jew biex iżommu xi data .(7) Għall-prevenzjoni u l-ġlieda kontra reati terroristiċi u kriminalità organizzata, hu essenzjali li l-Istati Membri kollha jintroduċu dispożizzjonijiet li jistabbilixxu obbligi dwar it-trasportaturi bl-ajru li joperaw titjiriet għal jew minn wieħed mill-Istati Membri jew aktar ta’ l-Unjoni Ewropea, titjiriet fl-Unjoni Ewropea m’għandhomx ikunu koperti minn din id-Deċiżjoni Qafas, ħlief dawk il-partijiet li jikkonnettjaw żewġ ajruporti ta’ l-UE li huma parti minn titjira internazzjonali.(8) Id-disponibbiltà tad- data PNR għall-awtoritajiet kompetenti nazzjonali skond id-dispożizzjonijiet ta’ din id-Deċiżjoni Qafas hija meħtieġa għall-finijiet tal-prevenzjoni ta’ u tal-ġlieda kontra r-reati terroristiċi u l-kriminalità organizzata, ir-regolamentazzjoni ta’ disponibbiltà bħal din għandha tkun proporzjonata għall-mira leġittima tas-sigurtà mixtieqa.(9) Il-perjodu taż-żamma tad- data PNR mill-awtoritajiet nazzjonali kompetenti għandu jkun ipproporzjonat ma’ l-iskopijiet li għalihom hija mfittxa, l-aktar il-prevenzjoni tal- u l-ġlieda kontra r-reati terroristiċi u l-kriminalità organizzata. Minħabba n-natura tad- data u l-użu tagħha, hu importanti li d- data tinżamm għall-perjodu twil biżżejjed biex jitwettaq l-ikop ta’ l-iżvilupp ta’ l-indikaturi tar-riskju u li jkunu stabbiliti tendenzi ta’ vjaġġar u mġiba. Sabiex ikun evitat użu sproporzjonat, hu importanti li wara ftit snin, id- data titqiegħed f' database mhux attiv u tkun aċċessibbli biss taħt kundizzjonijiet ferm stretti u aktar limitati. Fl-istess ħin dan jassigura li din tkun disponibbli jekk tkun meħtieġa f’ċirkostanzi speċifiċi eċċezzjonali. Hu importanti wkoll li tiġi permessa l-estensjoni taż-żamma tad-data fejn din tintuża f’investigazzjoni kriminali li tkun għaddejja jew fi proċedura ġudizzjarja.(10) Id-Deċiżjoni Qafas tal-Kunsill (xx/xx) dwar il-Protezzjoni tad- Data Personali Proċessata fil-Qafas tal-Kooperazzjoni bejn il-Pulizija u dik Ġudizzjarja fi Kwistjonijiet Kriminali, għandha tkun applikabbli għad- data proċessata skond din id-Deċiżjoni Qafas kollha. Id-drittijiet tas-suġġetti tad- data f’rabta ma’ dan l-ipproċessar, bħalma hu d-dritt għall-informazzjoni, id-drittt għall-aċċess, id-dritt tal-korrezzjoni, it-tħassir u l-ibblukkar, kif ukoll id-dritt għall-kumpens u r-rimedji ġuridiċi għandhom ikunu pprovduti taħt dik id-Deċiżjoni Qafas.(11) Sabiex tkun żgurata l-effettività ta’ l-obbligi fuq it-trasportaturi bl-ajru ħalli d- data PNR tkun disponibbli, l-Istati Membri għandhom jipprovdu sanzjonijiet dissważivi, effettivi u proporzjonati, inklużi penali finanzjarji, fil-konfront ta’ dawk it-trasportauri bl-ajru li ma jissodisfawx dawn l-obbligi. L-Istati Membri għandhom jieħdu l-miżuri kolla neċessarji biex iħallu lit-trasportaturi bl-ajru li jissodisfaw l-obbligi tagħhom taħt id-Deċiżjoni Qafas. F’każ ta’ ksur ripetut serju li jista’ jimmina l-għanijiet bażiċi ta’ din id-Deċiżjoni Qafas, dawn is-sanzjonijiet jistgħu jinkludu miżuri bħall-immobilizzazzjoni, il-qbid u l-konfiska tal-mezzi tat-trasport, jew is-sospensjoni temporanja jew l-irtirar temporanju tal-liċenzja operattiva. Dawn is-sanzjonijiet għandhom ikunu imposti biss f’każi eċċezzjonali.(12) Jeħtieġ li l-awtoritajiet kompetenti nazzjonali jiġu provduti b’ data PNR li tinġabar mit-trasportaturi bl-ajru.(13) Minħabba d-differenzi legali u tekniċi bejn id-dispożizzjonijiet nazzjonali dwar l-informazzjoni, inkluż il-PNR, it-trasportaturi bl-ajru se jkunu ffaċċjati b’rekwiżiti differenti rigward it-tipi ta’ informazzjoni li għandha tiġi trażmessa, kif ukoll il-kundizzjonijiet li fihom din l-informazzjoni jeħtieġ li tkun provduta lill-awtoritajiet kompetenti nazzjonali.(14) Dawn id-differenzi jistgħu jkunu ta’ preġudizzju għall-kooperazzjoni effettiva bejn l-awtoritajiet kompetenti nazzjonali għall-finijiet tal-prevenzjoni u tal-ġlieda.(15) Il-Kummissjoni fil-Komunikazzjoni tagħha tas-16 ta’ Diċembru 2003 dwar “It-Trasferiment tad- Data tar-Reġistru ta’ l-Ismijiet tal-Passiġġieri bl-Ajru (PNR): Approċċ globali mill-UE"[10] issottolinja l-elementi prinċipali tal-politika ta’ l-UE f’dan il-qasam, u kompla jipprovdi sostenn u kkontribwixxa b’mod attiv għax-xogħol li sar fil-qafas ta’ l-inizzjattiva multilaterali ta’ l-ICAO li rriżultat fl-iżvilupp tal-linji gwida ICAO dwar il-PMR; dawn il-linji gwida għandhom jiġu kkunsidrati. Il-miżuri li ġew adottati biss fuq il-livell nazzjonali jew saħansitra ta’ l-Unjoni, mingħajr ma qiesu l-koordinazzjoni u l-kooperazzjoni internazzjonali, ikollhom effetti limitati. Għalhekk, il-miżuri li ġew adottati mill-Unjoni f’dan il-qasam għandhom ikunu konsistenti mal-ħidma li twettqet fil-fora internazzjonali.(16) Bħalissa hemm żewġ metodi possibbli ta’ trasferiment tad- data disponibbli: il-metodu ‘mhux lineari (pull)’, fejn l-awtoritajiet kompetenti mill-Istat li jeħtieġ id-data jistgħu jilħqu (“ikollhom aċċess għal”) fis-sistema ta’ prenotazzjoni tat-trasportatur u jisiltu (“pull”) kopja tad-data meħtieġa, u l-metodu ‘lineari (push)’, fejn it-trasportaturi bl-ajru jgħaddu (“jittrażmettu”) d-data PNR meħtieġa lill-awtorità li qed titlobha. Il-metodu 'lineari' hu kkunsidrat li joffri livell ogħla ta’ protezzjoni tad- data u għandu jkun obbligatorju għat-trasportaturi kollha stabbiliti fl-Unjoni. Fir-rigward tat-trasportaturi ta' pajjiżi terzi, il-metodu "lineari" għandu jkun il-metodu ppreferut kull meta jkun teknikament, ekonomikament u operattivament possibbli għal trasportaturi minn pajjiżi terzi.(17) Id- data PNR meħtieġa minn Stat Membru għandha tiġi trasferita lil unità rappreżentattiva waħda ta’ l-Istat Membru li qed jagħmel it-talba.(18) Il-kontenut ta’ kwalunkwe lista ta’ data meħtieġa li tkun ser tinkiseb mill-awtorità nazzjonali kompetenti għandha tirriflett bilanċ xieraq bejn il-ħtiġiet leġittimi ta’ l-awtoritajiet pubbliċi biex jevitaw u jiġġieldu r-reati terroristiċi u l-kriminalità organizzata, u b’hekk itejbu s-sigurtà interna fl-UE u l-protezzjoni tad-drittijiet fundamentali, l-aktar tal-privatezza; din il-lista m’għandux ikun fiha ebda data personali li tista’ tikxef l-oriġini etnika jew razzjali, l-opinjonijiet politiċi, it-twemmin reliġjuż jew filosofiku, is-sħubija fit- trade unions jew data dwar il-ħajja sesswali jew dwar is-saħħa ta’ l-individwu kkonċernat; id- data PNR fiha dettalji dwar il-prenotazzjoni tal-passiġġier u l-itenerarju tal-vjaġġ li jgħinu lill-awtoritajiet kompetenti biex jidentifikaw il-passiġġieri bl-ajru li jirrappreżentaw riskju għas-sigurtà interna.(19) Sabiex tittejjeb is-sigurtà interna ta’ l-Unjoni Ewropea kollha, kull Stat Membru għandu jkun responsabbli għall-valutazzjoni tat-theddid potenzjali relatat mar-reati terroristiċi u mal-kriminalità organizzata. Gwida għall-kriterji ġenerali komuni għal din il-valutazzjoni tar-riskji għandha tkun ipprovduta mill-Kumitat imwaqqaf minn din id-Deċiżjoni Qafas.(20) Bħala prinċipju fundamentali għall-protezzjoni tad- data , hu importanti li jiġi żgurat li l-ebda azzjoni ta’ infurzar ma tittieħed mill-awtoritajiet kompetenti ta’ l-Istati Membri biss minħabba l-ipproċessar awtomatizzat tad- data PNR jew minħabba l-oriġini etnika jew tar-razza ta’ persuna, it-twemmin reliġjuż jew filosofiku, l-opinjoni politika jew l-orjentazzjoni sesswali tagħha.(21) L-Istati Membri għandhom jaqsmu ma’ Stati Membri oħra, kif ikun xieraq, id- data PNR li jirċievu. It-trasferiment tad- data PNR lil pajjiż terzi u s-sejbiet ta' adegwatezza għandu jkun regolat mid-Deċiżjoni Qafas tal-Kunsill (xx/xx) dwar il-Protezzjoni tad- Data Personali Proċessata fil-Qafas tal-Kooperazzjoni Ġuridika u tal-Pulizija fi kwistjonijiet Kriminali u għandu wkoll ikun soġġett għal ħtiġiet addizzjonali relatati ma’ l-iskop tat-trasferiment. Kull meta l-Unjoni tkun ikkonkludiet ftehimiet internazzjonali dwar dawn it-trasferimenti, id-dispożizzjonijiet ta’ dawn il-ftehimiet għandhom jiġu debitament ikkunsidrati.(22) L-Istati Membri għandhom jiżguraw li t-trasferiment tad- data PNR rilevanti mingħand it-trasportaturi bl-ajru lill-awtoritajiet kompetenti nazzjonali jseħħ billi jintużaw l-aktar mezzi teknoloġiċi aġġornati sabiex tkun iggarantita, sa l-ogħla grad possibbli, is-sigurtà tad- data trażmessa.(23) Peress li l-għanijiet ta’ din id-Deċiżjoni Qafas ma jistgħux jintlaħqu suffiċjentement mill-Istati Membri waħidhom, u għalhekk, minħabba l-iskala u l-effetti ta’ l-azzjoni, jistgħu jintlaħqu aħjar fuq il-livell ta’ l-Unjoni Ewropea, il-Kunsill jista’ jadotta miżuri skond il-prinċipju ta’ sussidjarjetà kif ġie stabbilit fl-Artikolu 5 tat-Trattat KE u li jissemmew fl-Artikolu 2 tat-Trattat UE. Skond il-prinċipju ta’ proporzjonalità, kif ġie stabbilit fl-Artikolu 5 tat-Trattat KE, din id-Deċiżjoni Qafas ma tmurx lilhinn minn dak li huwa meħtieġ sabiex jintlaħqu dawk l-għanijiet.(24) Din id-Deċiżjoni Qafas tirrispetta d-drittijiet fundamentali u tosserva l-prinċipji rikonoxxuti, b’mod partikolari mill-Karta tad-Drittijiet Fundamentali ta’ l-Unjoni Ewropea,ADOTTA DIN ID-DEĊIŻJONI QAFAS:KAPITOLU IID-DISPOŻIZZJONIJIET ĠENERALIArtikolu 1L-għanijietDin id-Deċiżjoni Qafas tipprovdi sabiex id- data PNR tal-passiġġieri tat-titijriet internazzjonali ssir disponibbli mit-trasportaturi bl-ajru lill-awtoritajiet kompetenti ta’ l-Istati Membri, sabiex ikunu prevenuti u miġġielda r-reati terroristiċi u l-kriminalità organizzata, kif ukoll biex dawn l-awtoritajiet jiġbru u jżommu dik id- data u biex jiskambjaw dik id- data bejniethom.Artikolu 2Id-definizzjonijietGħall-finijiet ta’ din id-Deċiżjoni Qafas, għandhom japplikaw id-definizzjonijiet li ġejjin:(a) ‘trasportatur bl-ajru’ tfisser intrapriża b’liċenzja operattiva valida jew ekwivalenti;(b) “titjira internazzjonali” tfisser kwalunkwe titjira skedata li tidħol fit-territorju ta’ għallinqas Stat Membru wieħed ta’ l-Unjoni Ewropea li toriġina f’pajjiż terz jew li titlaq mit-territorju ta’ għallinqas Stat Membru wieħed ta’ l-Unjoni Ewropea b’destinazzjoni finali f’pajjiż terz;(c) ‘Reġistru ta’ l-Ismijiet tal-Passiġġieri (PNR)’ tfisser reġistru tar-rekwiżiti għall-vjaġġ ta’ kull passiġġier li jinkludi l-informazzjoni kollha meħtieġa sabiex il-prenotazzjonijiet ikunu jistgħu jiġu proċessati u kontrollati mit-trasportaturi bl-ajru tal-prenotazzjoni u parteċipanti għal kull vjaġġ ipprenotat minn jew f’isem kwalunkwe persuna. Fil-kuntest ta’ din id-Deċiżjoni Qafas, id- data PNR għandha tfisser l-elementi tad- data li ġew deskritti fl-Anness I u biss sakemm dawn jinġabru mit-trasportaturi bl-ajru;(d) 'passiġġier' tfisser kwalunkwe persuna, ħlief membri ta’ l-ekwipaġġ, li jinġarr jew li jkun ser jinġarr fuq ajruplan bil-kunsens tat-trasportatur;(e) ‘Sistemi ta’ prenotazzjoni’ tfisser is-sistema interna ta’ inventarju tat-trasportatur bl-ajru, fejn tinġabar id-data PNR mill-prenotazzjonijiet li jsiru permezz ta’ sistemi ta’ prenotazzjoni kompjuterizzata kif ġew iddefiniti fir-Regolament 2299/89 dwar kodiċi ta’ kondotta ta’ sistemi ta’ prenotazzjoni kompjuterizzata jew permezz ta’ mezzi diretti ta’ prenotazzjoni bħas-siti web fuq l-Internet, il-calls centres jew il-punti ta’ bejgħ tal-linji ta’ l-ajru;(f) ‘Metodu lineari’ tfisser il-metodi li permezz tiegħu t-trasportaturi bl-ajru jittrażmettu d- data PNR meħtieġa fid- database ta’ l-awtorità li qed titlobha;(g) “Metodu mhux lineari” tfisser il-metodu li permezz tiegħu l-awtorità li teħtieġ id- data jista’ jkollha aċċess għas-sistema ta’ prenotazzjoni tat-trasportatur bl-ajru u tislet kopja tad- data meħtieġa fid- database tagħha;(h) “reati terroristiċi” tfisser ir-reati skond id-dritt nazzjonali, li jissemmew fl-Artikoli 1 sa 4 tad-Deċiżjoni Qafas tal-Kunsill 2002/475/JHA dwar il-ġlieda kontra t-terroriżmu[11];(i) “kriminalità organizzata” tfisser ir-reati skond id-dritt nazzjonali, li jissemmew fl-Artikolu 2 tad-Deċiżjoni Qafas tal-Kunsill (xx/xx) dwar il-ġlieda kontra l-kriminalità organizzata[12].KAPITOLU IIIR-RESPONSABBILTAJIET TA’ L-ISTATI MEMBRIArtikolu 3L-Unità ta’ Informazzjoni dwar il-Passiġġeri1. Fi żmien 12-il xahar wara li din id-Deċiżjoni Qafas tal-Kunsill tidħol fis-seħħ, kull Stat Membru għandu jaħtar awtorità kompetenti, minn hawn ‘il quddiem imsejħa “Unità ta’ Informazzjoni dwar il-Passiġġieri” u jinnotifikaha lill-Kummissjoni u lis-Segretarjat Ġenerali tal-Kunsill, u fi kwalunkwe ħin jista’ jaġġorna d-dikjarazzjoni tiegħu. Il-Kummissjoni għandha tippubblika din l-informazzjoni fil- Ġurnal Uffiċjali ta’ l-Unjoni Ewropea.2. L-Unità ta’ Informazzjoni dwar il-Passiġġieri għandha tkun responsabbli mill-ġbir tad-data PNR mingħand it-trasportaturi bl-ajru jew mingħand l-intermedjarji, skond l-Artikoli 5 u 6, b’relazzjoni għat-titjiriet internazzjonali li jaslu jew jitilqu mit-territorju ta’ l-Istati Membri li sservi. Safejn id- data PNR ta’ passiġġier, kif tkun miġbura, tinkludi data addizzjonali għal dik inkluża fl-Anness I jew f’kategoriji speċjali ta’ data personali li jiżvelaw l-oriġini razzjali jew etnika, l-opinjonijiet politiċi, it-twemmin reliġjuż jew filosofiku, is-sħubija trejdjunjonistika jew data dwar is-saħħa jew il-ħajja sesswali tal-persuna kkonċernata, l-Unità ta’ Informazzjoni dwar il-Passiġġier għandha tħassar data bħal din immedjatament.3. L-Unità ta’ Informazzjoni dwar il-Passiġġier għandha tkompli tkun responsabbli għall-analiżi tad- data PNR u biex tagħmel valutazzjoni tar-riskji tal-passiġġieri sabiex tidentifika l-persuni li jkun jeħtieġu aktar eżami għal wieħed mill-iskopijiet imemmija fil-paragrafu 5. Il-kriterji u l-garanziji fir-rigward ta’ din il-valutazzjoni tar-riskji ser ikunu ipprovduti taħt il-liġi nazzjonali. M’għandha tittieħed ebda azzjoni ta’ infurzar mill-Unitajiet ta’ Informazzjoni dwar il-Passiġġieri u mill-awtoritajiet kompetenti ta’ l-Istati Membri biss minħabba l-ipproċessar awtomatizzat tad- data PNR jew minħabba l-oriġini etnika jew tar-razza ta’ persuna, it-twemmin reliġjż jew filosofiku, l-opinjoni politika jew l-orjentazzjoni sesswali tagħha.4. L-Unità ta’ Informazzjoni dwar il-Passiġġieri ta’ Stat Membru għandha titrażmetti d- data PNR ta’ l-individwi identifikati skond il-paragrafu 3 lill-awtoritajiet kompetenti relevanti ta’ l-istess Stat Membru, li jissemmew fl-Artikolu 4, b’mezzi elettroniċi jew, fil-każ ta’ ħsara, bi kwalunkwe mezz ieħor xieraq.5. Id- data PNR tal-passiġġieri tista’ tiġi proċessata biss mill-Unitajiet ta’ Informazzjoni dwar il-Passiġġieri u mill-awtoritajiet kompetenti ta’ l-Istati Membri, li jissemmew fl-Artikolu 4, sabiex ikunu prevenuti jew miġġielda r-reati terroristiċi u l-kriminalità organizzata, għall-finijiet li ġejjin:-  biex ikunu identifikati persuni li huma jew li jistgħu jkunu involuti f’reat terroristiku jew ta’ kriminalità organizzata, kif ukoll persuni assoċjati magħhom;-  sabiex jinħolqu u jiġu aġġornati indikaturi tar-riskju għall-valutazzjoni ta’ persuni bħal dawn;-  biex tipprovdi intelliġenza dwar it-tendenzi ta’ ivvjaġġar u xejriet oħra marbuta ma' reati terroristiċi u l-kriminalità organizzata;-  biex tintuża f’investigazzjonijiet kriminali u fi prosekuzzjonijiet ta’ reati terroristiċi u ta’ kriminalità organizzata.L-Unitajiet ta’ Informazzjoni dwar il-Passiġġieri u l-awtoritajiet kompetenti m’għandhom jieħdu l-ebda azzjoni ta’ infurzar biss fuq il-bażi ta’ l-ipproċessar awtomatizzat tad-data PNR.6. Żewġ Stati Membri jew aktar jistgħu jistabbilixxu jew jaħtru l-istess awtorità biex tagħmilha ta’ l-Unità ta’ Informazzjoni dwar il-Passiġġieri tagħhom. Unitajiet ta’ Informazzjoni dwar il-Passiġġieri bħal dawn għandhom jitqiesu bħala l-Unità nazzjonali ta’ Informazzjoni dwar il-Passiġġieri ta’ l-Istati Membri parteċipanti kollha bħal dawn.Artikolu 4L-awtoritajiet kompetenti1. Kull Stat Membru għandu jadotta lista ta’ l-awtoritajiet kompetenti li għandu jkollhom il-jedd li jirċievu d-data PNR mill-Unitajiet ta’ Informazzjoni dwar il-Passiġġieri u li jipproċessawha.2. L-awtoritajiet kompetenti għandhom jinkludu biss l-awtoritajiet ta’ l-infurzar tal-liġi responsabbli mill-prevenzjoni ta’ jew mill-ġlieda kontra r-reati terroristiċi u l-kriminalità organizzata.3. Kull Stat Membru għandu jinnotifika l-lista ta’ l-“awtoritajiet kompetenti” tiegħu f’dikjarazzjoni lill-Kummissjoni u lis-Segretarjat Ġenerali tal-Kunsill fi żmien 12-il xahar wara li din id-Deċiżjoni Qafas tidħol fis-seħħ, u fi kwalunkwe ħin jista’ jaġġorna d-dikjarazzjoni tiegħu. Il-Kummissjoni għandha tippubblika d-dikjarazzjonijiet fil-Ġurnal Uffiċjali ta’ l-Unjoni Ewropea.Artikolu 5L-obbligu fuq it-trasportaturi bl-ajru1. L-Istati Membri għandhom jadottaw il-miżuri meħtieġa sabiex jiżguraw li t-trasportaturi bl-ajru jqiegħdu għad-dispożizzjoni ta’ l-Unità nazzjonali ta’ Informazzjoni dwar il-Passiġġieri ta’ l-Istat Membru li fit-territorju tiegħu dieħla, se titlaq jew qiegħda fi tranżitu t-titjira internazzjonali msemmija, id- data PNR tal-passiġġieri tat-titjiriet internazzjonali, skond il-kundizzjonijiet speċifikati f’din id-Deċiżjoni Qafas.2. It-trasportaturi bl-ajru għandhom iqiegħdu għad-dispożizzjoni ta’ l-Unità ta’ Informazzjoni dwar il-Pasiġġieri d-data PNR speċifikata fl-Anness I sakemm din tinġabar u tiġi proċessata fis-sistemi ta’ prenotazzjoni tat-trasportaturi bl-ajru.3. It-trasportaturi għandhom iqiegħdu għad-dispożizzjoni data bħal din b’mezzi elettroniċi jew, fil-każ ta’ ħsara, bi kwalunkwe mezz xieraq ieħor:(a) bil-quddiem, 24 siegħa qabel it-tluq skedat tat-titjirau(b) immedjatament wara tmiem it-titjira.L-Unità ta’ Informazzjoni dwar il-Passiġġieri rilevanti tista’ teħtieġ li trasportatur bl-ajru jqiegħed għad-dispożizzjoni tagħha d- data PNR qabel l-24 siegħa bil-quddiem tat-tluq skedat tat-titjira, meta jkun hemm indikazzjoni li aċċess bikri jkun meħtieġ sabiex tingħata għajnuna biex ikun hemm risposta għal theddida speċifika relatata ma’ reati terroristiċi u ma’ kriminalità organizzata. Meta teżerċita din id-diskrezzjoni, l-Unità ta’ Informazzjoni dwar il-Passiġġieri se taġixxi b’mod proporzjonali.4. It-trasportaturi bl-ajru li d- databases tagħhom ikunu stabbiliti fi Stat Membru ta’ l-Unjoni Ewropea, għandhom jieħdu l-miżuri tekniċi meħtieġa sabiex jiżguraw li d- data PNR tiġi trasferita lill-Unitajiet ta’ Informazzjoni dwar il-Passiġġieri jew lill-intermedjarji maħtura skond l-Artikolu 6, permezz tal-“metodu lineari”.5. It-trasportaturi bl-ajru li d- databases tal-passiġġieri tagħhom mhumiex stabbiliti fi Stat Membru ta’ l-Unjoni Ewropea:-  tkun meħtieġa li tuża l-"metodu lineari" biex tittrasferrixxi d- data ta’ l-Unitajiet ta’ Informazzjoni dwar il-Passiġġieri jew ta’ l-intermedjarji maħtura skond l-artikolu 6;-  fejn ma jkollhomx l-arkittettura teknika neċessarja biex jużaw il-"metodu lineari", għandhom ikunu obbligati li jippermettu lill-Unità ta’ Informazzjoni dwar il-Passiġġieri jew l-intermedjarju maħtur skond l-artikolu 6, biex jieħdu d-data mid-database billi jużaw il-"metodu mhux lineari".Fil-każi kollha, iridu jinformaw lill-Unitajiet ta’ Informazzjoni dwar il-Passiġġieri u lill-intermedjarji rilevanti ta’ l-Istati Membri kollha jekk humiex se jużaw il-metodu “lineari” jew il-metodi “mhux lineari” sabiex jagħmlu d- data disponibbli.6. L-Istati Membri għandhom jiżguraw li t-trasportaturi bl-ajru jinformaw lill-passiġġieri tat-titjiriet internazzjonali dwar il-provvista tad- data PNR lill-Unità ta’ Informazzjoni dwar il-Passiġġieri u, fejn ikun applikabbli, lill-intermedjarju, il-finijiet ta’ l-ipproċessar tagħha, il-perjodu taż-żamma tad- data , u l-użu possibbli tagħha sabiex ikunu prevenuti jew miġġielda r-reati terroristiċi u l-kriminalità organizzata, u dwar il-possibbiltà li data bħal din tiġi skambjata u maqsuma.Artikolu 6L-intermedjarju1. L-Istati Membri għandhom jiżguraw li t-trasportaturi bl-ajru li joperaw titjiriet internzzjonali jistgħu jaħtru intermedjarju li jqiegħdu għad-dispożizzjoni tiegħu d- data PNR tal-passiġġieri tagħhom, minflok ma jqiegħdu data bħal din għad-dispożizzjoni direttament ta’ Unitajiet ta’ Informazzjoni dwar il-Passiġġieri, bla ħsara għall-paragrafi 2 sa 6.2. It-trasportaturi bl-ajru li jidħlu f’relazzjonijiet kuntrattwali ma’ intermedjarji bħal dawn għandhom jinnotifikaw immedjatament lill-Unitajiet ta’ Informazzjoni dwar il-Passiġġieri ta’ l-Istati Membri kollha b’arranġament bħal dan. L-intermedjarji għandhom jaġixxu f’isem it-trasportatur bl-ajru li jkun ħatarhom, u għall-finijiet ta’ din id-Deċiżjoni Qafas għandhom jitqiesu bħala r-rappreżentanti ta’ tali trasportatur bl-ajru.3. L-intermedjarji maħtura mit-trasportaturi bl-ajru għandhom ikunu responsabbli mill-ġbir tad- data PNR mingħand it-trasportaturi bl-ajru. Sal-punt li l-PNR ta’ passiġġieri kif tkun miġbura, tinkludi data addizzjonali għal dik li tissemma fl-Anness I, jew kategoriji speċjali ta’ data li jiżvelaw l-oriġini razzjali jew etnika, l-opinjonjiet politiċi, it-twemmin reliġjuż jew filosofiku, is-sħubija trejdjunjonistika jew data dwar is-saħħa jew il-ħajja sesswali tal-persuna kkonċernata, l-intermedjarju għandu jħassar data bħal din immedjatament.4. L-intermedjarji għandhom jittrażmettu wkoll id- data PNR lill-Unità nazzjonali ta’ Informazzjoni dwar il-Passiġġieri ta’ l-Istat Membru li fit-territorju tiegħu dieħla, se titlaq jew qiegħda fi tranżitu t-titjira internazzjonali msemmija, b’mezzi elettroniċi, jew f’każ ta’ ħsara, bi kwalunkwe mezz adattat ieħor. It-trażmizzjoni ta’ data bħal din lill-Unità ta’ Informazzjoni dwar il-Passiġġieri għandha ssir permezz tal-metodu “lineari”.5. L-intermedjarji għandhom iżommu d- databases tagħhom u jwettqu l-ipproċessar tal-PNR biss fit-territorju ta’ l-Unjoni Ewropea.6. Għandu jkun hemm projbizzjoni li l-intermedjarji jipproċessaw id- data miġbura mingħand it-trasporaturi bl-ajru u trażmessa lill-Unità ta’ Informazzjoni dwar il-Passiġġieri għal kwalunke fini, għajr dawk imsemmija f’dan l-Artikolu; għandhom iħassru d-data immedjatament wara t-trażmissjoni lill-Unità ta’ Informazzjoni dwar il-Passiġġieri.Artikolu 7L-Iskambju ta’ Informazzjoni1. L-Istati Membri għandhom jiżguraw li d- data PNR tal-persuni identifikati minn Unità ta’ Informazzjoni dwar il-Passiġġeri, skond l-Artikolu 3(3), għandha tiġi trażmessa minn dik l-Unità ta’ Informazzjoni dwar il-Passiġġieri lill-Unitajiet ta’ Informazzjoni dwar il-Passiġġieri ta’ Stati Membri oħra f’tali każi u sakemm trażmissjoni bħal din tkun meħtieġa għall-prevenzjoni ta’ u għall-ġlieda kontra r-reati terroristiċi u l-kriminalità organizzata. L-Unitajiet ta’ Informazzjoni dwar il-Passiġġieri ta’ l-Istati Memrbi riċeventi għandhom iżommu d- data PNR skond l-Artikolu 9 u jitrażmettuha lill-awtoritajiet kompetenti rilevanti maħtura tagħhom skond l-Artikolu 4.2. L-Unità ta’ Informazzjoni dwar il-Passiġġieri jew kwalunkwe awtorità kompetenti maħtura ta’ Stat Membru għandu jkollha d-dritt li titlob lill-Unità ta’ Informazzjoni dwar il-Passiġġieri ta’ kwalunkwe Stat Membru ieħor biex, skond l-Artikolu 9(1), tipprovdiha b’ data PNR speċifika li tinżamm fid- database attiva ta’ din ta’ l-aħħar. It-talba għal data bħal din tista’ tkun ibbażata fuq kwalunkwe element waħdani tad-data jew kombinazzjoni ta’ elementi ta’ data , kif jitqies xieraq mill-Unità li qed tagħmel it-talba għall-prevenzjoni ta’ jew għall-ġlieda kontra r-reati terroristiċi u l-kriminalità organizzata. L-Unitajiet ta’ Informazzjoni dwar il-Passiġġieri għandhom jirrispondi għal talbiet bħal dawn hekk kif ikunu jistgħu jisiltu tali data.3 Meta Stat Membru jitlob data PNR speċifika ta’ Stat Memrbu ieħor li tinżamm fid- database inattiva skond l-Artikolu 9(2), it-talba għandha ssir lill-awtorità li tkun responsabbli fl-Istat Membru għad- database li fiha d- data PNR, u għandha ssir biss f’ċirkostanzi eċċezzjonali b’risposta għal theddida speċifika u attwali relatat mal-prevenzjoni ta’ jew mal-ġlieda kontra r-reati terroristiċi u l-kriminalità organizzata. L-aċċess għal din id- data għandu jkun limitat għall-persunal ta’ l-awtoritajiet kompetenti li ser ikunu awtorizzati speċifikament għal dan l-iskop.4. F’ċirkostanzi eċċezzjonali, meta jkun hemm indikazzjoni li jkun meħtieġ aċċess bikri sabiex tingħata għajnuna ħalli jkun hemm risposta għal theddida speċifika u attwali relatata mal-prevenzjoni ta’ jew mal-ġlieda kontra r-reati terroristiċi u l-kriminalità organizzata, l-Unità ta’ Informazzjoni dwar il-Passiġġieri ta’ Stat Membru jew l-awtoritajiet kompetenti maħtura għandu jkollha d-dritt li titlob li l-Unità ta’ Informazzjoni dwar il-Passiġġieri ta’ Stat Membru ieħor tipprovdiha bid- data PNR tat-titjiriet li jaslu jew jitilqu mit-territorju ta’ dan ta’ l-aħħar qabel l-24 siegħa bil-quddiem tat-tluq skedat tat-titjira.Artikolu 8It-Trasferiment tad- Data lil Pajjiżi Terzi1 Barra mill-kundizzjonijiet u s-salvagwardji li jinsabu fid-Deċiżjoni Qafas tal-Kunsill dwar il-Protezzjoni tad-Data Personali Proċessata fil-Qafas ta’ Kooperazzjoni Ġuridika u tal-Pulizija fi Kwistjonijiet Kriminali, id- data PNR tista’ tkun ipprovduta minn Stat Membru lill-awtoritajiet għall-infurzar tal-liġi ta’ pajjiżi terzi biss jekk l-Istat Membru hu sodisfatt li:(a) l-awtoritajiet tal-pajjiż terz għandhom jużaw id- data biss sabiex jipprevjenu u jiġġieldu r-reati terroristiċi u l-kriminalità organizzata,(b) pajjiż terz bħal dan m’għandux jitrasferixxi d- data lil pajjiż terz ieħor mingħajr il-kunsens espliċitu ta’ l-Istat Membru.2. Barra dan, trażmissjonijiet bħal dawn jistgħu jsiru biss skond id-dritt nazzjonali ta’ l-Istat Membru konċernat u skond kwalunkwe ftehim internazzjonali applikabbli.Artikolu 9Il-perjodu taż-żamma tad-data1. L-Istati Membri għandhom jiżguraw li d- data PNR ipprovduta mit-trasportaturi bl-ajru jew mill-intermedjarji lill-Unità ta’ Informazzjoni dwar il-Passiġġieri tinżamm f’ database għand l-Unità ta’ Informazzjoni dwar il-Passiġġieri għal perjodu ta’ ħames snin wara t-trasferiment tagħha lill-Unità ta’ Informazzjoni dwar il-Passiġġieri ta’ l-ewwel Stat Membru li fit-territorju tiegħu dieħla, se titlaq jew qiegħda fi tranżitu t-titjira internazzjonali.2. Malli jiskadi l-perjodu ta’ ħames snin mit-trasferiment tad- data PNR lill-Unità ta’ Informazzjoni dwar il-Passiġġieri msemmija fil-paragrafu 1, id-data għandha tinżamm għal perjodu ieħor ta’ tmien snin. Matul dan il-perjodu, jista' jkun hemm aċċess għad- data PNR, tista' tkun ipproċessata u wżata biss bl-approvazzjoni ta’ l-awtorità kompetenti u biss f’ċirkostanzi eċċezzjonali b'reazzjoni għal theddida jew speċifiku u attwali ta‘ relatat mal-prevenzjoni jew il-ġlieda kontra reati terroristiċi jew il-kriminalità organizzata. L-aċċess għal din id- data għandu jkun limitat għall-persunal ta’ l-awtoritajiet kompetenti li ser ikunu awtorizzati speċifikament għal dan l-iskop.3. L-Istati Membri għandhom jiżguraw li d- data PNR titħassar mid- databases ta’ l-Unità ta’ Informazzjoni dwar il-Passiġġieri tagħhom malli jiskadi l-perjodu ta’ tmien snin speċifikat fil-paragrafu 2.4. Bħala deroga mill-paragrafi (1), (2) u (3), l-Unitajiet ta’ Informazzjoni dwar il-Passiġġieri għandhom jitħallew iżommu d- data PNR għal perjodi itwal ta’ żmien f’każi fejn id- data qed tintuża għal investigazzjoni kriminali jew operazzjoni ta’ intelliġenza ta’ reat terroristiku jew ta’ kriminalità organizzata kontra jew li jinvolvi lis-suġġett tad- data li tkun għaddejja dak iż-żmien. Data bħal din għandha titħassar mir-reġistri u mill-fajls kollha ladarba tali investigazzjoni jew operazzjoni tiġi konkluża.Artikolu 10Is-sanzjonijietSkond id-dritt nazzjonali tagħhom, l-Istati Membri għandhom jiżguraw li jiġu provduti sanzjonijiet dissważivi, effettivi u proporzjonati, inklużi penali finanzjarji, fil-konfront ta’ trasportaturi bl-ajru u ta’ intermedjarji li ma jittrażmettux data jew jittrażmettu data inkompluta jew żbaljata jew b’xi mod ieħor jiksru d-dispożizzjonijiet nazzjonali li ġew adottati skjond din id-Deċiżjoni Qafas. F’każ ta’ ksur serju ripetut, dawn is-sanzjonijiet għandhom jinkludu miżuri bħal immobilizzazzjoni, il-qbid u l-konfiska tal-mezzi tat-trasport, jew is-sospensjoni temporanja jew l-irtirar temporanju tal-liċenzja operattiva.KAPITOLU IIIIL-PROTEZZJONI TAD- DATA PERSONALIArtikolu 11Il-protezzjoni tad- data personali1. L-Istati Membri għandhom jiżguraw li d-Deċiżjoni Qafas tal-Kunsill dwar il-Protezzjoni tad- Data Personali Proċessata fil-Qafas tal-Kooperazjoni bejn il-Pulizija u dik Ġudizzjarja fi Kwistjonijiet Kriminali (xx/xx)[13] tkun applikabbli għall-ipproċessar tad- data pesonali skond din id-Deċiżjoni Qafas.2. Id- data li tasal, skond din id-Deċiżjoni Qafas, mill-Unitajiet ta’ Informazzjoni dwar il-Passiġġieri, mill-intermedjarji u mill-awtoritajiet kompetenti maħtura ta’ l-Istati Membri kollha għandha tkun ipproċessata esklużivament għall-finijiet tal-prevenzjoni, ta’ l-iskoperta, ta’ l-investigazzjoni u tal-prosekuzzjoni ta’ reati terroristiċi jew ta’ kriminalità organizzata.3. M’għandha tittieħed ebda azzjoni ta’ infurzar mill-Unitajiet ta’ Informazzjoni dwar il-Passiġġieri u mill-awtoritajiet kompetenti ta’ l-Istati Membri biss minħabba l-ipproċessar awtomatizzat tad-data PNR jew minħabba l-oriġini etnika jew ir-razza ta’ persuna, it-twemmin reliġjż jew filosofiku, l-opinjoni politika jew l-orjentazzjoni sesswali tagħha.Artikolu 12Is-sigurtà tad- dataL-Istati Membri għandhom jiżguraw li l-Unitajiet ta’ Informazzjoni dwar il-passiġieri, l-intermedjarji u l-awtoritajiet kompetenti ta’ kull Stat Membru għandhom jadottaw il-miżuri ta’ sigurtà meħtieġa rigward id- data PNR li tiġi proċessata skond din id-Deċiżjoni Qafas sabiex:a) id- data tkun protetta fiżikament;b) ikun irrifjutat l-aċċess għall-installazzjonijiet nazzjonali fejn l-Istat Membru jaħżen id- data lill-persuni mhux awtorizzati (il-kontrolli fid-daħla għall-installazzjoni);c) jiġi prevenut il-qari, l-ikkoppjar, il-modifika jew it-tneħħija tal-midja tad- data mhux awtorizzat (il-kontroll tal-midja tad- data );d) tiġi prevenuta l-ispezzjoni, il-modifika jew it-tħassir mhux awtorizzata ta’ data personali maħżuna (il-kontroll tal-ħżin);e) jiġi prevenut l-ipproċessar mhux awtorizzat tad- data (il-kontroll ta’ l-ipproċessar tad- data );f) ikun żgurat li l-persuni awtorizzati li jkollhom aċċess għad- data jkollhom aċċess biss għad- data koperta mill-awtorizzazzjoni ta’ aċċess tagħhom, permezz ta’ identitajiet ta’ l-utent individwali u uniċi kif ukoll modalitajiet ta’ aċċess kunfidenzjali biss (il-kontroll ta’ l-aċċess għad- data );g) ikun żgurat li l-awtoritajiet kompetenti kollha li bi dritt ikollhom aċċess għad- data joħolqu profili fejn jiġu deskritti l-funzjonijiet u r-responsabbiltajiet tal-persuni awtorizzati li jkollhom aċċess, jidħlu, jaġġornaw, iħassru u jfittxu d- data u jagħmlu dawn il-profili disponibbli għall-awtoritajiet superviżorji nazzjonali mingħajr dewmien meta jagħmlu t-talba tagħhom (il-profili tal-persunal);h) ikun żgurat li huwa possibbli li jkun verifikat u stabbilit lil liema entitajiet tista’ tiġi trażmessa d- data personali billi jintuża tagħmir ta’ komunikazzjoni tad- data (il-kontroll tal-komunikazzjoni);i) ikunu prevenuti l-qari u l-ikkoppjar tad- data personali mhux awtorizzati matul it-trażmissjoni tagħhom, partikolarment permezz ta’ standards ta’ protokolli komuni u ta’ encryption xierqa (il-kontroll tat-trasport);KAPITOLU IVKOMITOLOĠIJAArtikolu 13L-istandards tal-Protokolli Komuni u ta’ l- Encryption1. Sakemm jiskadi t-terminu li jissemma fil-paragrafu 6 ta’ dan l-Artikolu, it-trażmissjonijiet kollha tad- data PNR li jsiru għall-finijiet ta’ din id-Deċiżjoni Qafas għandhom isiru b’mezzi elettroniċi jew, f’każ ta’ ħsara, bi kwalunkwe mezz ieħor xieraq .2. Ladarba jkun skada t-terminu li jissemma fil-paragrafu 6 ta’ dan l-Artikolu, it-trażmissjonijiet kollha tad- data PNR li jsiru għall-finijiet ta’ din id-Deċiżjoni Qafas għandhom isiru elettronikament billi jintużaw metodi siguri komuni għat-trażmissjonijiet kollha sabiex tkun żgurata s-sigurtà tad- data matul it-trażmissjoni u l-leġġibbiltà tagħha min-naħa tal-partijiet kollha involuti, li għandhom jinkludu dawn li ġejjin:a) protokolli komuni, ub) standards komuni ta’ encryption .3. L-istandards ta’ protokolli komuni u ta’ encryption għandhom jiġu stabbliti, u jekk ikun hemm il-ħtieġa, adattati skond il-proċedura provduta fl-Artikolu 15.4. Jekk il-mezz ta’ trażmissjoni msemmi fil-paragrafi 2 u 3 ma jkunx disponibbli, il-paragrafu 1 għandu jibqa’ applikabbli għall-perjodu kollu ta’ tali nuqqas ta’ disponibbiltà.5. Kull Stat Membru għandu jiżgura li l-bidliet tekniċi meħtieġa jitwettqu sabiex ikunu jistgħu jintużaw l-istandards ta’ protokolli komuni u ta’ encryption għat-trażmissjonijiet kollha tad- data PNR li jsiru għall-finijiet ta’ din id-Deċiżjoni Qafas. L-Istati Membri għandhom jinnotifikaw lill-Kummissjoni bid-data minn meta dawn it-trażmissjonijiet jistgħu jsiru. Il-Kummissjoni għandha tinforma immedjatament lill-Kumitat li jissemma fl-Artikolu 14.6. Il-bidliet tekniċi li jissemmew fil-paragrafu 5 għandhom jitwettqu fi żmien sena mid-data meta jiġu adottati l-istandards ta’ protokolli komuni u ta’ encryption .7. Il-miżuri meħtieġa għall-implimentazzjoni tal-paragrafi 2 u 3 għandhom jiġu adottati skond il-proċedura regolatorja li tissemma fl-Artikolu 15.Artikolu 14Il-proċedura ta’ kumitat1. Il-Kummissjoni għandha tkun mgħejjuna minn kumitat magħmul mir-rappreżentanti ta’ l-Istati Membri u presjedut mir-rappreżentant tal-Kummissjoni (il-“Kumitat”).2. Il-Kumitat għandu jadotta r-regoli ta’ proċedura tiegħu fuq proposta li ssir mill-President fuq il-bażi tar-regoli standard ta’ proċedura li ġew ippubblikati fil-Ġurnal Uffiċjali ta’ l-Unjoni Ewropea.3. Jista’ jagħti rakkomandazzjonijiet xierqa lill-membri tiegħi dwar l-adozzjoni ta’ protokolli komuni u ta’ standards ta’ encyption li ser jintużaw fit-trażmissjonijiet PNR kollha taħt id-Deċiżjoni Qafas kif ukoll tal-kriterji, metodi u prattiċi komuni ġenerali għall-valutazzjoni tar-riskji skond l-Artikolu 3(3).Artikolu 15Il-proċedura1. Fejn issir referenza għal dan l-Artikolu, ir-rappreżentant tal-Kummissjoni għandu jressaq quddiem il-Kumitat abbozz tal-miżura li għandha tittieħed. Il-Kumitat għandu jagħti l-opinjoni tiegħu dwar l-abbozz fit-terminu li l-President jista’ jistabbilixxi skond l-urġenza tal-kwistjoni. L-opinjoni għandha tingħata mill-maġġornaza stabbilita fl-Artikolu 205(2) tat-Trattat li jistabbilixxi l-Komunità Ewropea, fil-każ ta’ deċiżjonijiet li l-Kunsill ikun meħtieġ jadotta fuq proposta mill-Kummissjoni. Il-voti tar-rappreżentanti ta’ l-Istati Membri fil-Kumitat għandhom jitwieżnu bil-mod stabbilit f’dak l-Artikolu. Il-President m’għandux jivvota.2. Il-Kummissjoni għandha tadotta l-miżuri previsti jekk ikunu skond l-opinjoni tal-Kumitat.3. Jekk il-miżuri previsti ma jkunux skond l-opinjoni tal-Kumitat, jew jekk ma tingħata l-ebda opinjoni, mingħajr dewmien, il-Kummissjoni għandha tressaq quddiem il-Kunsill proposta dwar il-miżuri li għandhom jittieħdu u għandha tinforma lill-Parlament Ewropew b’dan4. Il-Kunsill jista’ jaġixxi b’maġġoranza kwalifikata dwar il-proposta, fi żmien tliet xhur mid-data ta’ referenza lill-Kunsill.Jekk fi żmien dak il-perjodu l-Kunsill ikun indika b’maġġoranza kwalifikata li jopponi l-proposta, il-Kummissjoni għandha terġa’ teżaminha. Tista tressaq proposta emendata quddiem il-Kunsill, terġa’ tressaq il-proposta tagħha jew tippreżenta proposta leġiżlattiva fuq il-bażi tat-Trattat.Jekk meta jiskadi dak il-perjodu l-Kunsill la jkun adotta l-att implimentattiv propost u lanqas indika l-oppożizzjoni tiegħu għall-proposta għall-miżuri implimentativi, l-att implimentattiv proposta għandu jiġi adottat mill-Kummissjoni.KAPITOLU VID-DISPOŻIZZJONIJIET FINALIArtikolu 16L-implimentazzjoni1. L-Istati Membri għandhom jieħdu l-miżuri xierqa biex ikun konformi mad-dispożizzjonijiet ta’ din id-Deċiżjoni Qafas qabel il-31 ta’ Diċembru 2010. Sa l-istess data dawn ser jitrażmettu lis-Segretarjat Ġenerali tal-Kunsill u lill-Kummisjoni t-test tad-dispożizzjonijiet li jieħdu post il-liġi nazzjonali tagħhom l-obbligazzjonijiet imposti fuqhom skond id-Deċiżjoni qafas u tabeela ta’ korrelazzjoni bejn dawk id-dispożizzjonijiet u din id-deċiżjoni Qafas.Meta l-Istati Membri jadottaw dawk id-dispożizzjonijiet, dawn għandhom jinkludu referenza għal din id-Deċiżjoni Qafas jew għandhom ikunu akkumpanjati minn tali referenza meta jiġu pubblikati uffiċjalment. L-Istati Membri għandhom jiddeterminaw kif għandha ssir tali referenza.2. Fuq il-bażi ta’ rapport stabbilit billi ntużat din l-informazzjoni u rapport bil-mitkub mill-Kummissjoni, qabel il-31 ta’ Diċembru 2011 il-Kunsill għandu jivvaluta sa liema punt l-Istati Membri kkonformaw mad-dispożizzjonijiet ta’ din id-Deċiżjoi Qafas.Artikolu 17StħarriġFuq il-bażi ta’ l-informazzjoni pprovduta mill-Istati Membri, il-Kummissjoni għandha tagħmel stħarriġ ta’ kif tħaddmet din id-Deċiżjoni Qafas u għandha tressaq rapport lill-Kunsill fi żmien tliet snin wara li din id-Deċiżjoni Qafas tkun daħlet fis-seħħ. Dan l-istħarriġ għandu jinkludi l-elementi kollha ta' din id-Deċiżjoni Qafas, b’attenzjoni speċjali għall-implimentazzjoni tal-"metodu lineari", il-livell ta’ osservanza għas-salvagwardji tal-protezzjoni tad- data , il-valutazzjoni tat-tul tal-perjodu għaż-żamma tad- data u l-kwalità tal-valutazzjoni tar-riskju.Artikolu 18Id- data statistika1. L-Istati Membri għandhom jiżguraw li tkun disponibbli ġabra ta’ informazzjoni statistika dwar id- data PNR li ġiet ipprovduta lill-Unitajiet ta’ Informazzjoni dwar il-Passiġġieri.2. Statistiċi bħal dawn, għallinqas, għandhom ikopru għal kull trasportatur bl-ajru u destinazzjoni n-numru ta’ elementi ta’ informazzjoni, in-numru ta’ identifikazzjonijiet ta’ passiġġieri ta’ riskju kbir u n-numru ta’ azzjonijiet sussegwenti ta’ infurzar tal-liġi li jinvolvu l-użu tad- data PNR3. Dawn l-istatistiċi m’għandhom jinkludu l-ebda informazzjoni personali. Għandhom jiġu trażmessi lis-Segretarjat Ġenerali tal-Kunsill u lill-Kummissjoni fuq bażi annwali.Artikolu 19Ir-relazzjoni ma’ strumenti oħra1. L-Istati Membri jistgħu jkomplu japplikaw ftehimiet jew arranġamenti bilaterali jew multilaterali fis-seħħ meta din id-Deċiżjoni Qafas tiġi adottata sakemm dawn il-ftehimiet jew arranġamenti jkunu kompatibbli ma' l-għanijiet ta’ din id-Deċiżjoni Qafas.2. L-Istati Membri jistgħu jikkonkludu jew idaħħlu fis-seħħ ftehimiet jew arranġamenti bilaterali jew multilaterali wara li din id-Deċiżjoni Qafas tkun daħlet fis-seħħ safejn dawn il-ftehimiet jew arranġamenti jkunu kompatibbli l-għanijiet ta’ din id-Deċiżjoni Qafas.Artikolu 20Id-dħul fis-seħħDin id-Deċiżjoni Qafas għandha tidħol fis-seħħ l-għada tal-pubblikazzjoni tagħha fil- Ġurnal Uffiċjali ta’ l-Unjoni Ewropea.Magħmula fi Brussell,Għall-KunsillIl-PresidentANNESS IId- data PNR skond l-Artikolu 2Id- data għall-passiġġieri kollha1.  Il-lokatur tar-rekord PNR2.  Id- data tal-prenotazzjoni/ħruġ tal-biljett3.  Id-data(i) tal-vjaġġ intenzjonat4.  Isem(ismijiet)5.  L-indirizz u l-informazzjoni ta’ kuntatt (in-numru tat-telefon, l-indirizz ta’ l-email)6.  Il-forom kollha ta’ informazzjoni dwar il-pagamenti, inkluż l-indirizz fejn jintbagħat il-kont7.  L-itinerarju kollu tal-vjaġġ għal PNR speċifiku8.  Informazzjoni dwar vjaġġatur bl-ajru frekwenti9.  L-aġenzija ta’ l-ivvjaġġar/aġent ta’ l-ivvjaġġar10.  L-istatus ta’ l-ivvjaġġar tal-passiġġier, inklużi l-konfermi, l-istatus taċ- check-in , l-informazzjoni dwar l-assenzi preċedenti11.  Informazzjoni PNR maqsuma/diviża12.  Rimarki ġenerali (ħlief l-informazzjoni sensittiva)13.  Informazzjoni dwar il-qasam tal-biljetti, inklużi l-oqsma tan-numru tal-bilett, tad-data meta nħareġ il-biljett u tal-biljetti bla ritorn, ta’ l-Istima Awtomatika tal-Prezz tal-Biljett14.  In-numru tas-sit u informazzjoni oħra dwar is-sit15.  Informazzjoni dwar il-qsim tal-kodiċi16.  L-informazzjoni kollha dwar il-bagalji17.  In-numru u l-ismijiet l-oħra tal-vjaġġaturi fuq il-PNR18.  Kwalunkwe informazzjoni API miġbura19.  Il-bidliet kollha fl-istorja fil-PNR elenkat fin-numri 1 sa 18Id- data addizzjonali għal minorenni mhux akkumpanjati taħt it-18-il sena20.  L-isem u s-sess tat-tifel/tifla21.  L-età22.  L-ilsien(ilsna) mitkellem/mitkellma23.  L-isem u d-dettalji ta’ kuntatt tat-tutur mat-tluq u r-relazzjoni mat-tifel/tifla24.  L-isem u d-dettalji ta’ kuntatt tat-tutur mal-wasla u r-relazzjoni mat-tifel/tifla25.  L-aġent tat-tluq u tal-wasla[pic][pic][pic][pic][pic][pic][1] SEC (2007)1453[2] ĠU[3] ĠU[4] ĠU Dikjarazzjoni dwar il-ġlieda kontra t-terroriżmu li ġiet adottata fil-25 ta’ Marzu 2004.[5] Il-Programm Aja – Tisħiħ, Libertà, Sigurtà u Ġustizzja fl-Unjoni Ewropea, p. 2.2 Terroriżmu[6] Id-Dikjarazzjoni tal-Kunsill dwar ir-rispons ta’ l-UE għall-bumbardamenti fuq Londra - punt 6.[7] ĠU L 164, 22.6.2002, p.3.[8] XXXXXXXX[9] ĠU L 261 tas-6.8.2004, p. 24.[10] Dok. COM (2003) 826 finali tas-16.12.2003.[11] ĠU L 164, 22.6.2002, p.3[12] XXXXXXXX[13] xxxxxxxxxx